
转讜住驻讜转



 讜讚讞讬 注砖专讛 讗诇驻讬 讻讻专讬 讻住驻讗. 砖诪注转讬 砖注砖专讛 讗诇驻讬 讻讻专 讻住祝 注讜诇讬谉 讞爪讬 砖拽诇 诇讻诇 讗讞讚 诪讬砖专讗诇 砖讛讬讜 砖砖 诪讗讜转 讗诇祝 讻砖讬爪讗讜 诪诪爪专讬诐 讜讗诪专 砖讬转谉 诇讗讞砖讜专讜砖 讻诇 驻讚讬讜谞诐 讜讚讜拽 讜转砖讻讞: 

诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜讚讞讬 讬' 讗诇驻讬诐 讻讜' 砖诪注转讬 砖讬' 讗诇驻讬诐 讻讻专 讻住祝 注讜诇讬谉 讻讜' 注讻"诇 讜注讬' 讘讞讝拽讜谞讬 专讬砖 驻专砖转 讻讬 转砖讗 讘讬讗讜专 诇讚讘专讬讛诐:





诪讛专砖"讗 - 讞讬讚讜砖讬 讗讙讚讜转

砖诪砖讬 诪讜讞拽 讜讙讘专讬讗诇 讻讜'. 讘转专讙讜诐 诪驻讜专砖 砖砖诪砖讬 住驻专讗 讘谉 讛诪谉 讛讬讛:


讜诪讛 讻转讘 砖诇诪讟讛 讻讜'. 专"诇 诪讛 讻转讘 砖诇诪讟讛 讘讗 讙讘专讬讗诇 诪诇诪注诇讛 诇诪讟讛 讜讻讜转讘 砖诇讗 讬讛讬讛 谞诪讞拽 讻转讘 砖诇诪注诇讛 讜讙讘专讬讗诇 砖诐 诇讗 讻"砖:


诇讗 谞注砖讛 注诪讜 讚讘专 诇讗 诪驻谞讬 砖讗讜讛讘讬谉 讻讜'. 诇驻讬 砖讛诪诇讱 讗"诇 诪讛 谞注砖讛 讬拽专 讜讙讚讜诇讛 诇诪专讚讻讬 讜讙讜' 讛讜"诇 诇诪讬诪专 诇诪诇讱 谞诪讬 讘讛讗讬 诇讬砖谞讗 诇讗 谞注砖讛 注诪讜 讬拽专 讜讙讚讜诇讛 讗讜 讚诇讗 讛诇"诇 专拽 诇讗 谞注砖讛 讗讘诇 讙诐 讛诐 诇讗 讛讬讜 讗讜讛讘讬诐 讗转 诪专讚讻讬 讜诇讗 讛讬讜 专讜爪讬诐 诇注砖讜转 诇讜 讙讚讜诇讛 讜讬拽专 讗诇讗 讚讘专 砖讗讬谞讜 转诇讜讬 讘讙讚讜诇讛 讜诪驻谞讬 砖谞讗转诐 讗转 讛诪谉 专讜爪讬诐 讛讬讜 诪讬讛转 诇注砖讜转 诇讜 讚讘专 诪讛:


讗砖专 讛讻讬谉 诇讜 讻讜'. 讚诇讗 讗讬爪讟专讬讱 诇诪讻转讘 诇讜 讗诇讗 砖讛讻转讜讘 诪讘砖专讜 诇讜 诇注爪诪讜 讛讻讬谉 讜诇讗 诇诪专讚讻讬:


讗"诇 住讙讬 诇讬讛 讘讞讚 讚住拽专转讗 讻讜' 讗"诇 讛讗 谞诪讬 讛讘 诇讬讛 砖谞讗诪专 讗诇 转驻诇 讜讙讜'. 讚讛讗讬 拽专讗 讬转讬专讗 讛讜讗 讚讻讘专 讻转讬讘 诇注讬诇 诪讛专 拽讞 讜讙讜'. 讻讗砖专 讚讘专转 讜注砖讛 讻谉 诇诪专讚讻讬 讜讙讜' 讜注"讻 讚专砖讜 砖讛诪谉 讗诪专 诇诪诇讱 砖讗讬谉 诪专讚讻讬 专讗讜讬 诇讙讚讜诇讛 讝讜 诇讛诇讘讬砖讜 讘诇讘讜砖 诪诇讻讜转 讜诇讛专讻讬讘讜 注诇 住讜住 讛诪诇讱 讜住讙讬 诇讬讛 诇讬转谉 讻驻专 讗' 讗讜 诪讻住 讗' 讜注"讝 讛砖讬讘 诇讜 讗诇 转驻诇 讚讘专 诪讻诇 讗砖专 讚讘专转 讘讬谉 诪讛 砖讗诪专转 讘专讗砖讜谞讛 讜讘讬谉 诪讛 砖讗诪专转 讘讗讞专讜谞讛:


讗讝诇 讻讜' 讛诇讻讜转 拽诪讬爪讛 诇专讘谞谉 讻讜'. 讻诇 讛讗讬 注讜讘讚讗 诇讗 讬讚注谞讗 诇讜 专诪讝 讘拽专讗 讜讘拽讘诇讛 讛讬讛 讘讬讚诐 讻诇 讝讛 讜驻专砖"讬 讛诇讻讜转 拽诪讬爪讛 讚专讬砖 诪注谞讬谞讜 砖诇 讬讜诐 讻讜' 讬讜诐 转谞讜驻转 注讜诪专 注讻"诇 讜讻"讛 讘诪讚专砖 讬诇拽讜讟 讘诪讗讬 注住拽讬转讜 讗"诇 讘诪爪讜转 注讜诪专 讻讜' 讗"诇 讚砖注讜专讬谉 讻讜' 注"砖 讗讘诇 诪诪讛 砖讗诪专 讘住诪讜讱 砖讗"诇 诪讗谉 讚诪谞讚讘 诪谞讞讛 诪讬讬转讬 诪诇讗 拽讜诪爪讬讛 讚住讜诇转讗 讻讜' 诇讗讜 讗注讜诪专 谞转讻讜讜谞讜 砖讛专讬 诇讗 讘讗 讘谞讚讘讛 讙诐 诇讗 讛讬讛 讛注讜诪专 住讜诇转 砖讛专讬 诪谉 砖注讜专讬诐 讘讗 讜讬砖 诇驻专砖 砖讛驻诇讬讙讜 诇讜 讘注谞讬谉 讚讬讞讬讚 讛诪谞讚讘 诪谞讞讛 砖讛讜讗 拽专讘谞讜 砖诇 讚诇讬 讚诇讜转 讗注驻"讻 讘讝诪谉 砖讘讬转 讛诪拽讚砖 拽讬讬诐 诪转讻驻专 讘拽讜诪抓 诪诪谞讜 砖谞拽专讘 讜讻诪"砖 讘诪谞讞讛 讻转讬讘 讜谞驻砖 讻讬 转拽专讬讘 讜讙讜' 讻讗讬诇讜 讛拽专讬讘 谞驻砖 讜拽"诇 讜诇讛讻讬 注住拽讬谞谉 讘讬讛 讙诐 注讻砖讬讜 讘讘讬讟讜诇 讘讛诪"拽 讻讚讗诪专讬谞谉 讘驻' 讙' 驻专拽讬诐 讘讝诪谉 砖讗讬谉 讘讛诪"拽 诪讛 转讛讗 注诇讬讛谉 讗"诇 讘讝诪谉 砖拽讜专讗讬谉 诇驻谞讬 诪注诇讛 讗谞讬 注诇讬讛诐 讻讗讬诇讜 讛拽专讬讘讜诐 讜注"讝 讗诪专 诪诇讬 拽诪爪讗 拽诪讞讗 讚讬讚讻讜 砖讗转诐 注讜住拽讬诐 讘讛 注转讛 讚讞讬 讬' 讗诇驻讬 讻讻专讬 讻住驻讗 讚讬讚讬 讜注"讝 讗"诇 专砖注 讗转讛 砖讗诪专转 讻住驻讗 讚讬讚讬 讜讛诇讗 讗讬谞讜 讚讬讚讱 讚注讘讚 砖拽谞讛 讻讜' 讜注讚"讝 讬砖 诇讻讜讬谉 讛讗 讚讻转讬讘 讟讜讘 诪诇讗 讻祝 谞讞转 诪讘讬转 诪诇讗 讝讘讞讬 专讬讘 讚讛讬讬谞讜 讟讜讘 诪诇讗 讻祝 讜拽讜诪抓 砖诇 讛诪谞讞讛 砖讘讗讛 讘谞讞转 诪讘讬转 诪诇讗 砖诇 讛诪谉 讘讻住祝 讜讝讛讘 讜讝讘讞讬 专讬讘 诪住注讜讚讜转 砖注砖转讛 诇讜 讗住转专 诇讛驻讬诇讜:


讗住专转讬谞讛讜 诇讻讜诇讛讜 讘讬 讘谞讬 讻讜'. 诇驻讬 驻专砖"讬 讛讬讬谞讜 讛注讜住拽讬诐 讜诪砖诪砖讬诐 讘诪专讞爪讗讜转 诪讬讛讜 诇拽诪谉 讘住诪讜讱 拽专讬 诇讬讛 讘诇谉 讜讻谉 讘讻诪讛 诪拽讜诪讜转 讗讘诇 讘讬 讘谞讬 诪专讞爪讗讜转 讙讜驻讬讬讛讜 诪砖诪注 讜讻谉 讗讜诪谞讬 讚拽讗诪专 讛讻讗 讛讬讬谞讜 住驻专 讜讘讻诪讛 诪拽讜诪讜转 讗讜诪谞讬 讛讬讬谞讜 诪拽讬讝讬 讚诐 讜讗驻砖专 讚讘讻诇诇 讗讜诪谞讬 谞诪讬 住驻专 讜讘讬 讘谞讬 谞诪讬 讚拽讗诪专 讚诪诪讬诇讗 讗住专讛 谞诪讬 讛诪专讞爪讗讜转 砖诇讗 讬讛讬讛 砖诐 讛诪砖诪砖 诇讛讚诇讬拽 讗砖 讘转谞讜专 讜诇讛讞诐 讞诪讬谉:


讗"诇 诇讗 讻转讬讘 诇讻讜 讘谞驻讜诇 讗讜讬讘讬讱 讗诇 转砖诪讞 讻讜'. 讜讘诪讚专砖 讬诇拽讜讟 砖讗讝 讗诪专 诪专讚讻讬 讗专讜诪诪讱 讛' 讻讬 讚诇讬转谞讬 讛讬讬谞讜 诇住诇讜拽 讜诇注诇讜转 注诇讬讜 讜诇讗 砖诪讞转 讗讜讬讘讬 诇讬 砖讛讜讗 讬注砖讛 诇讬 讻谉 讻诪"砖 讜讬讗诪专 讛诪谉 讘诇讘讜 诇诪讬 讜讙讜' 讬讜转专 诪诪谞讬 讜讻诪"砖 讘住诪讜讱 砖住讘专讛 讘专转讬讛 讛讗讬 讚专讻讬讘 讗讘讜讛 讜讛讗讬 讚诪住讙讬 拽诪讬讛 诪专讚讻讬:


讚讻讞讬砖讬 讞讬诇讗讬 诪转注谞讬转讗 讙讞讬谉 讜住诇讬拽 讻讜' 讜讗转讛 注诇 讘诪讜转讬诪讜 讜讙讜'. 讜专讬砖讗 讚拽专讗 讜讬讻讞砖讜 讗讜讬讘讬讱 诇讱 讬转驻专砖 讻谉 讚讛讬讬谞讜 砖讬讻讞讬砖 讞讬诇讱 诪讙讝讬专转 讗讜讬讘讬讱 注诇 讬讚讬 转注谞讬转 讜讗转讛 注诇 讘诪讜转讬诪讜 转讚专讜讱:


讜讬砖讘 诪专讚讻讬 讜讙讜' 砖砖讘 诇砖拽讜 讻讜'. 讚诇讗 讗讬爪讟专讬讱 诇谉 诇诪讬诪专 诇讛讬讻谉 砖讘 讗讬 诇讗讜 诇讗砖诪讜注讬谞谉 砖砖讘 诇砖拽讜 讻讜' 砖讛讬讛 诇驻谞讬 砖注专 讛诪诇讱 讜讗注"讙 讚讗诇 砖注专 讛诪诇讱 诪砖诪注 诇注讬诇 讘转讜讱 砖注专 讛诪诇讱 讻讚讻转讬讘 讜讬讘讗 注讚 砖注专 讛诪诇讱 讻讬 讗讬谉 诇讘讗 讗诇 砖注专 讛诪诇讱 讘诇讘讜砖 砖拽 讛讻讗 诪讜讻讞 讚讗诇 砖注专 讛诪诇讱 注讚 砖注专 讛诪诇讱 诪砖诪注:


讻诇 讛讗讜诪专 讚讘专 讞讻诪讛 讻讜'. 讛讬讬谞讜 砖讗"诇 讚讘专 讞讻诪讛 砖讘转讜专讛 讻讚诪住讬拽 讗诐 诪讝专注 讜讙讜' 讗诐 诪砖讗专 砖讘讟讬诐 讻讜' 讜讗讬 诪砖讘讟 讬讛讜讚讛 讜讘谞讬诪讬谉 讻讜' 讜驻专砖"讬 讗诐 诪讝专注 讜讙讜' 讛讬讛讜讚讬诐 讬砖 讝专注 讘讬讛讜讚讬诐 砖诐 讻讜' 注"砖 诪驻讬专讜砖讜 谞专讗讛 讚诇讗讜 诪诇砖讜谉 讬讛讜讚讬诐 诪驻讬拽 诇讬讛 讗讬 诪砖讘讟 讬讛讜讚讛 讻讜' 讚讛讗 讘谞讬诪讬谉 讜讗驻专讬诐 讜诪谞砖讛 谞诪讬 讗讬转 诇讛讜 讝讜 讛诪讚讛 讗诇讗 讚讬讛讜讚讬诐 讚讛讻讗 讛讬讬谞讜 讻诇诇 讬砖专讗诇 讜讻讚讗诪专讬谞谉 诇注讬诇 讻诇 讛讻讜驻专 讘注"讝 谞拽专讗 讬讛讜讚讬 讗诇讗 讻讬讜谉 讚讻讘专 讬讚注讜 砖讛讬讛 诪专讚讻讬 诪讻诇诇 讬砖专讗诇 讻诪"砖 讻讬 讛讙讬讚讜 诇讜 注诐 诪专讚讻讬 讜讬讘拽砖 诇讛砖诪讬讚 讗转 讻诇 讛讬讛讜讚讬诐 讜讝讛 讛讬讛 诪驻讜专住诐 讘讻诇 讛诪讚讬谞讜转 讜讗讜讛讘讬讜 讜讞讻诪讬讜 讜讚讗讬 讚讬讚注讜 讻谉 砖讛讬讛 讬讛讜讚讬 讗"讻 诪讗讬 拽讗"诇 讛砖转讗 讗诐 诪讝专注 讛讬讛讜讚讬诐 诪专讚讻讬 讜讙讜' 讜诪注讬拽专讗 诪讗讬 住讘专讬 讚讛住讻讬诪讜 诇注砖讜转 注抓 讻诪"砖 讜转讗诪专 讜讙讜' 讜讻诇 讗讜讛讘讬讜 讬注砖讜 注抓 讙讜' 讜注"讻 讗诪专讜 讚讜讚讗讬 诪注讬拽专讗 讛讜讜 住讘专讬 讚诪专讚讻讬 诪砖讘讟讬诐 讗讞专讬诐 讛讜讛 讜讬讻诇转 诇讬讛 讗讘诇 讛砖转讗 专讗讜 讘转讞诇转 谞驻讬诇转 讛诪谉 讞砖讜 诇讻讱 讜讗"诇 讗诐 诪讝专注 讛讬讛讜讚讬诐 讙讜' 讚讛讬讬谞讜 诪讗讜转谉 砖讘讟讬诐 讚诇讗 讬讻诇转 诇讛讜 讜诪讬讬转讬 诇讬讛 讘谞讬诪讬谉 讚讗转讬 诪专讚讻讬 诪讬谞讬讛 讚讻转讬讘 诇驻谞讬 讙讜' 讜讘谞讬诪讬谉 注讜专专讛 讗转 讙讘讜专转讱 讙讜' 讚讻讬讜谉 砖讛拽讘"讛 诪注讜专专 讗转 讛讙讘讜专讛 诇讛诐 讜讚讗讬 讚诇讗 讬讻诇转 诇讬讛:


讗讜诪讛 讝讜 诪砖讜诇讛 诇注驻专 讻讜' 砖讬讜专讚讬谉 注讚 注驻专 讻讜'. 砖讛讻诇 诪讜砖诇讬谉 讘讛谉 讻诪"砖 注讘讚讬诐 诪砖诇讜 讘谞讜 讜讙讜' 讻诪讜 讛注驻专 砖谞讚专住转 诇讻诇 讜讻砖讛谉 注讜诇讬谉 注讜诇讬诐 注讚 诇讻讜讻讘讬诐 讻诪讜 砖讗"讗 诇讗讚诐 诇注诇讜转 诇诪拽讜诐 讛讻讜讻讘讬诐 讻讱 讗"讗 诇讻诇 讗讜诪讛 讜诇砖讜谉 诇砖诇讜讟 讘讛谉 讜讻讱 讛讬讛 讘诪注砖讛 讛诪谉 砖讛讬讛 注讘讚 诪专讚讻讬 讜注诪讚 诇讛讬讜转 诪讜砖诇 注诇讬讜 讜砖讜讘 讻砖讝讻讛 诪专讚讻讬 注诇讛 注讚 诇诪注诇讛 诇讛讬讜转 诪砖谞讛 诇诪诇讱:


诪诇诪讚 砖讛讘讬讗讜讛讜 讘讘讛诇讛 讻讜'. 讚诇驻讬 驻砖讜讟讜 讛讜讗 诪诇砖讜谉 诪讛专 讻诪讜 讜讬讘讛诇 讗转 转诪专讜拽讬讛 讜诪砖讜诐 讚砖讬谞讛 诇砖讜谉 讜讬讘讛讬诇讜 讘诪拽讜诐 讜讬诪讛专讜 讚讻转讬讘 讘爪讜讜讬 讜讬讗诪专 讛诪诇讱 诪讛专讜 讗转 讛诪谉 讙讜' 讜注"讻 讚专砖讜讛讜 诪诇' 讘讛诇讛 讜驻讞讚 讻诪讜 讗转 讛讘讛诇讛 讙讜' 注诇 砖诇讗 专讞抓 讻讜' 讻驻专砖"讬 讗"谞 砖谞讘讛诇 注转讛 讻讬 讛专讙讬砖 注讻砖讬讜 拽爪转 讻讬 讗住转专 讝讬诪谞讛 讗讜转讜 诇专注转讜 注诇 诪讞砖讘转讜 讛专注讛 注诇 诪专讚讻讬 讚讜讚讛:


讻讬 讗讬谉 讛爪专 砖讜讛 讘谞讝拽 讛诪诇讱 讙讜' 讗讬拽谞讬 讘讚讬讚讬 讻讜'. 诪砖讜诐 讚讛诪谉 讗诪专 讜诇诪诇讱 讗讬谉 砖讜讛 诇讛谞讬讞诐 讗诐 讻谉 讛讬讗讱 讗诪专讛 讗住转专 讘诇讬 讟注诐 讛讬驻讱 讝讛 讚讗讬谉 讛爪专 砖讜讛 讙讜' 讜注"讻 讗诪专讜 讚讗"诇 讗住转专 讚讘专 砖谞转讞讚砖 注转讛 讻砖讬讚注 砖讛讬讗 讬讛讜讚讬转 讚讛讬讬谞讜 讚讻讘专 拽讟诇 讗转 讜砖转讬 讚讛讜讗 诪诪讜讻谉 讛讜讗 讛诪谉 讻讚讗诪专讬谞谉 诇注讬诇 讛砖转讗 讘注讬 谞诪讬 诇诪拽讟诇讬 讜讗讬谉 诇讱 谞讝拽 讙讚讜诇 诪讝讛 讚讘专 讛转诇讜讬 讘讙讜驻讜 砖诇 诪诇讱 讚讗砖转讜 讻讙讜驻讜:


讻讬讜谉 讚讗"诇 诪讘讬转 砖讗讜诇 拽讗转讬 讻讜' 诪驻讜专砖 诇注讬诇:


讗讬砖 爪专 讜讗讜讬讘 讛诪谉 讛专注 讙讜' 砖讛讬转讛 诪讞讜讛 讻诇驻讬 讗讞砖讜专讜砖 讻讜'. 注讬讬谉 驻专砖"讬 讗讘诇 诪诪讛 砖讗诪专讜 砖讛讬转讛 诪讞讜讛 讻讜' 谞专讗讛 讚注讬拽专 讚专砖讛 讗诪诇转 讛讝讛 拽住诪讬讱 讚讛讝讛 诪砖诪注 砖讛讬转讛 诪讞讜讛 讘讬讚讛 注诇讬讜 讜诇讗 讗讬爪讟专讬讱 诇讬讛 讚讜讚讗讬 注诇讬讜 谞转讻讜谞讛 讗诇讗 讚讗砖诪注讬谞谉 砖讛讬转讛 诪讞讜讛 讘讬讚讛 讻诇驻讬 讗讞砖讜专讜砖 砖讛讜讗 讗讬砖 爪专 讜讗讜讬讘 讜讘讗 诪诇讗讱 讻讜':


讜讛诪诇讱 拽诐 讙讜' 讜讛诪诇讱 砖讘 讙讜' 诪拽讬砖 砖讬讘讛 讻讜' 讚诇讗 讗讬爪讟专讬讱 诇诪讬诪专 讗诇讗 讜讛诪诇讱 砖讘 讗诇 讘讬转 诪砖转讛 讙讜' 讚讜讚讗讬 诪讙讬谞转 讛讘讬转谉 砖讘 砖讛讜讝讻专 诇注讬诇 砖讛讬讛 砖诐 讗诇讗 诇讗砖诪讜注讬谞谉 砖讛讬讛 砖讘 讘讞诪转讜 注诇 讚讘专 讛转讜诇讛 讘讙讬谞转 讛讘讬转谉 讚拽讗 注拽专讬 讗讬诇谞讬 讻讜':


讜讗诪专 讜讬 诪讘讬转讗 讜讬 诪讘专讗 讜讬讗诪专 讛诪诇讱 讙讜'. 诪诪讛 砖讗诪专 讛讙诐 讙讜' 注诪讬 讘讘讬转 诪砖诪注 砖讛讬讛 诇讜 注诇讬讜 讻讘专 注讜讚 讗讞专转 讘讞讜抓 讜讛讬讬谞讜 讛讱 讚注拽专 讗讬诇谞讬 讻讜' 讜讚专讬砖 讜讬讗诪专 讻诪讜 讜讬 讗诪专 讛诪诇讱 讛讙诐 讙讜' 讜讻讛"讙 讚专砖讜 驻' 讘谉 住讜专专 讘讬"讙 讜讜讬"谉 讚讙讘讬 谞讞:


讗祝 讞专讘讜谞讛 专砖注 讛讬讛 讘讗讜转讛 注爪讛 讻讜'. 讞专讘讜谞讛 讛讬讛 讗讞讚 诪讝' 住专讬住讬 讛诪诇讱 讛诪砖专转讬诐 诇讜 讻讚讻转讬讘 诇注讬诇 讜讛"诇 诇诪讻转讘 谞诪讬 讛讻讗 讗' 诪住专讬住讬 讛诪诇讱 讗诇讗 诇诪讚专砖 讗' 诪谉 讛住专讬住讬诐 砖讛讬讜 讘讗讜转讛 注爪讛 讙诐 诪讛 诇讜 诇讛讝讻讬专 砖讛讬讛 讙讘讜讛 讞诪砖讬诐 讗诪讛 讚讘专讗讬讬讛 讘注诇诪讗 讜讚讗讬 诇讗 讛讬讛 讬讜讚注 讙讜讘讛讜 讗诇讗 砖讛讬讛 讘讗讜转讛 注爪讛 讻砖讗诪专讜 讗讜讛讘讬讜 讬注砖讜 诇讜 注抓 讙讘讜讛 讙讜' 讜讗诪专 诪讬讚 讘专讞 讜讛讬讬谞讜 讚讻转讬讘 讜讬驻诇 注诇讬讜 讙讜' 诪讬讚讜 讘专讜讞 讬讘专讞 讜驻专砖"讬 砖诐 讘谉 注爪转讜 砖讛讬讛 诪住讬讬注讜 讘转讞诇转讜 讬讘专讞 诪注讝专 讬讚讜 讘砖注转 讻砖诇讜谞讜 讻诪讜 砖注砖讛 讞专讘讜谞讛 诇讛诪谉 注讻"诇:


讜讞诪转 讛诪诇讱 砖讻讻讛 讘' 砖讻讻讜转 讛诇诇讜 讻讜'. 讚讘讻诇 讛诪拽专讗 诇讗 诪爪讬谞讜 诇讜 讗诇讗 讘讻"祝 讗' 讜讬砖讻讜 讛诪讬诐 讻砖讜讱 讞诪转 讛诪诇讱 讙讜' 讜讗诪专 讗' 讞诪转 诪诇讻讜 砖诇 注讜诇诐 注诇 砖讛砖转讞讜讜 诇爪诇诐 讻讚讗诪专讬谞谉 诇注讬诇 讜讗讞讚 砖诇 讗讞砖讜专讜砖 砖讙讝专 诇讛砖诪讬讚 讛讬讛讜讚讬诐 讜讗"讚 讗' 砖诇 讗住转专 讻驻专砖"讬 讜讗讞转 砖诇 讜砖转讬 讚讗注"讙 讚讻讘专 讻转讬讘 讻砖讜讱 讞诪转 讛诪诇讱 诪"诪 诇讗 诇讙诪专讬 砖讻讱 讻讚讻转讬讘 讝讻专 讗转 讜砖转讬 讙讜' 讜注讚 讛讬讜诐 砖谞转诇讛 讛诪谉 砖讛讬讛 讙讜专诐 讛专讬讙转讛 讚讛讜讗 讛诪谉 讛讜讗 诪诪讜讻谉 诇讗 砖讻讱 讞诪转讜 诇讙诪专讬:


讗驻砖专 讚讘专 砖谞爪讟注专 讻讜'. 讜讗讬讻讗 诇诪讬讚拽 讚讛讗 诇讗 讚诪讬讗 讚讜讚讗讬 讙讘讬 讬注拽讘 讻讬讜谉 讚讻讜诇谉 讘谞讬讜 讛讬讜 讗诐 谞讜转谉 诇讗讞讚 诪讘谞讬讜 讬讜转专 讬转拽谞讗讜 讘讜 讗讘诇 讛讻讗 讻讬讜谉 讚讘谞讬诪讬谉 讛讬讛 讙诐 讗讞讬讜 诪谉 讛讗诐 讜诇讗 讻谉 砖讗专 讗讞讬讜 诇诪讛 讬转拽谞讗讜 讘讜 讻砖讛讜讗 谞讜转谉 诇讜 讬讜转专 讜讬"诇 讻讬讜谉 讚讬讜住祝 讘讗 注转讛 诇讛讜爪讬讗 讛砖谞讗讛 讘诪讻讬专转讜 讻诪讜 砖讗"诇 讻砖诐 砖讗讬谉 讘诇讘讬 砖谞讗讛 讻讜' 诇讗 讛讬讛 诇讜 诇讛专讘讜转 讘诪转谉 诇讘谞讬诪讬谉 讻"讻 讞诪砖 讞诇讬驻讜转 讚砖诪讗 诇讗 讬转诇讜 专讬讘讜讬 讛诪转谞讛 诇讘谞讬诪讬谉 讘诪讛 砖讛讜讗 讗讞讬讜 诪谉 讛讗诐 讗讘诇 讬转拽谞讗讜 讘讘谞讬诪讬谉 讜讬讗诪专讜 讻讬 讬讜住祝 讗讜讛讘 讗讜转讜 讬讜转专 讘砖讘讬诇 砖诇讗 讛讬讛 讘诪讻讬专转讜:





专砖"砖

讙诪专讗 讗诪专讜 诇讬讛 讘讝诪谉 砖讘讛诪"拽 讻讜'. 讻爪"诇:



砖诐 拽"诇 讗讜讛讘讬讜 讜拽"诇 讞讻诪讬讜 讗专"讬 讻诇 讛讗讜诪专 讚讘"讞 讗驻讬' 讘讗讜"讛 谞拽专讗 讞讻诐. 讝讛 讛讬讛 讬讻讜诇 诇讛讜讻讬讞 诪讚拽"诇 讞讻诪讬讜 讘诇转讬 讛专讜诪讬讗 讜讙诐 诪爪讬谞讜 讛专讘讛 转讜讗专 讞讻诐 讘讗讜"讛 讜讬拽专讗 讙诐 驻专注讛 诇讞讻诪讬诐 讻讬 讘讻诇 讞讻诪讬 讛讙讜讬诐 讜讘讜讬拽"专 驻"讛 讗讜"讛 谞拽专讗讜 讞讻诪讬诐 讜讛讗讘讚转讬 讞讻诪讬诐 讜讙讜' 讗诇讗 注讬拽专讜 讘讗 诇讗砖诪注讬谞谉 讚讛讗讜诪专 讚讘"讞 驻注诐 讗' 专讗讜讬 诇转讗专讜 讘砖诐 讞讻诐 (讜讗驻讬' 讘讗讜"讛 讚拽讗诪专 讛讜讗 诇专讘讜转讗 讜讚专讱 讗讙讘) 讜专讗讬讬转讜 谞讻讜谞讛 诪讚拽"诇 诪拽讜讚诐 讗讜讛讘讬讜 诪讻诇诇 讚诇讗 讛讬讜 讞讻诪讬诐 讜讗讞"讻 讻砖讛砖讬讘讜讛讜 讚讘"讞 讗诐 诪讝专注 讻讜' 讜讻诪讜 砖讚专砖讜 诇拽诪谉 拽"诇 讞讻诪讬讜:





讛讙讛讜转 讬注讘"抓

转讜住' 讚"讛 讜讚讞讬 讻讜' 注讜诇讬谉 讻讜壮. 谞"讘 谞状诇 驻砖讜讟 砖讬砖 讻讗谉 讞住专讜谉 转讬讘讛 讗讞转 讜讻爪"诇 诪讗讛 讞爪讬 砖拽诇 讻讜' 砖讛讜讗 注专讱 讛讝讻专 诪讘谉 注砖专讬诐 注讚 讘谉 砖砖讬诐. 讜讝讛讜 砖住讬讬诪讜 砖讬转谉 诇讜 讻诇 驻讚讬讜谞诐 专状诇 讻诇 砖讬讜讜讬讬诐. 讜讘讻谉 讛讞砖讘讜谉 诪讻讜讜谉. 砖讜讘 专讗讬转讬 砖讻壮壮讻 讛讘讞讬讬 驻' 驻拽讜讚讬 讜诪讘讬讗讜 讝拽谞讬 讛讙讗讜谉 讛讞住讬讚 讘砖"讗 讜讻转讘 砖爪"诇 讘转讜住' 讞诪砖讬诐 砖拽诇讬诐 讜讻讱 讛讬讛 讻转讜讘 讘专壮壮转 讞"砖 讜讟注讛 讛住讜驻专 讜讻转讘 讞爪讬 砖拽诇. 讜谞讻讜谉 讛讚讘专 讜讗诇 诪拽讜诐 讗讞讚 讛讻诇 讛讜诇讱. 讗讞"讻 诪爪讗转讬 砖讻"讛 讘讘"专 讚讗住转专:





讘谉 讬讛讜讬讚注

(讗住转专 讜 讘) '讜址讬执旨诪指旨爪值讗 讻指转讜旨讘', '讻转讘' 诪执讘旨指注值讬 诇值讬讛旨? 诪职诇址诪旨值讚 砖讈侄砖旨讈执诪职砖讈执讬 诪讜止讞值拽 讜职讙址讘职专执讬讗值诇 讻旨讜止转值讘. 讛讚讘专 讬驻诇讗 讻讬讜谉 砖讛讬讜 谞拽专讗讬谉 诇驻谞讬 讛诪诇讱 讗讬讱 讬讜讻诇 诇诪讞讜拽 讘驻谞讬讜? 讜谞专讗讛 诇讬 注诇 驻讬 诪讛 砖讻转讘 专讘讬谞讜 诪讛专"诐 讗诇砖讬讱 讝"诇 砖讘住驻专 讚讘专讬 讛讬诪讬诐 讛讬讜 谞讻转讘讬诐 讻诇 讛注谞讬谞讬诐 讘驻讬专讜砖 讻诪讜 砖讛诐 讗讱 讛讬讛 诇讛诐 住驻专 讗讞讚 砖讛讜讗 讻诪讜 诪驻转讞讜转 诇住驻专 讚讘专讬 讛讬诪讬诐 讛讙讚讜诇 砖讻讜转讘讬诐 讘讜 讚讘专讬诐 拽爪专讬诐 讚讛讬讬谞讜 注谞讬谉 驻诇讜谞讬 讜驻诇讜谞讬 讻转讜讘 讘讚祝 驻诇讜谞讬 讜讻谉 注诇 讝讛 讛讚专讱, 讜讘讝讛 讛住驻专 砖诇 讛诪驻转讞讜转 讛讬讜 拽讜专讬谉 诇驻谞讬 讛诪诇讱, 讗讱 砖诪砖讬 讛讬讛 讬讜砖讘 讘讞讚专 讛诪诇讱 诇爪讚 讗讞讚 讜诇驻谞讬讜 住驻专讬 讚讘专讬 讛讬诪讬诐, 讜讛拽讜专讗 拽讜专讗 讘住驻专 讛诪驻转讞讜转 诇驻谞讬 讛诪诇讱, 讜讻砖专讜讗讛 诪讝讻专转 注谞讬讬谞讬诐 讚诇讗 砖讬讬讱 讘讛讜 讚讘专 砖谞讜讙注 诇诪诇讱, 讗讬谉 讗讜诪专 诇砖诪砖讬 诇专讗讜转 诪讛 讻转讜讘 讘住驻专 讚讘专讬 讛讬诪讬诐 讘讚讘专 讝讛, 讜讻砖专讜讗讛 讚讘专 砖讬砖 诇讛住转驻拽 讘讜 砖诪讗 讬砖 讘讜 砖讬讬讻讜转 讚砖讬讬讻讬 诇诪诇讱, 讛讜讗 讗讜诪专 诇砖诪砖讬 讛讬讜砖讘 诇爪讚 讗讞专 砖讬专讗讛 注谞讬谉 讝讛 讘讚祝 驻诇讜谞讬 诪讛 讬砖 讘讜 讚讘专 谞讜讙注 诇诪诇讱, 讻讱 讛讬讜 注讜砖讬谉 讻诇 讗讜转讛 讛诇讬诇讛 讘砖讘讬诇 讛诪讛讬专讜转, 讜讻砖讛讙讬注 诇讚讘专 讝讛 砖诇 讘讙转谉 讜转专砖 讛讬讛 拽讜专讗 诇驻谞讬 讛诪诇讱 讘住驻专 讛诪驻转讞讜转 注谞讬谉 讘讙转谉 讜转专砖 讻转讜讘 讘讚祝 驻诇讜谞讬, 讗讝 爪注拽 讛拽讜专讗 注诇 砖诪砖讬 砖讬专讗讛 讘讚讘专讬 讛讬诪讬诐 讘讚祝 驻诇讜谞讬 诪讛 讻转讜讘 讘注谞讬谉 讝讛? 讜讗讝 砖诪砖讬 驻转讞 讜专讗讛 讻转讜讘 '讗植砖侄讈专 讛执讙执旨讬讚 诪指专职讚殖旨讻址讬' 诪讛 注砖讛 讘注讜讚讜 专讜讗讛 讘住驻专 讘诪拽讜诪讜 诪讞拽 讘诪讛讬专讜转 砖诐 '诪指专职讚殖旨讻址讬' 讻讚讬 砖诇讗 讬专讗讛 讛诪诇讱 砖诪专讚讻讬 讛讙讬讚 讜讗讝 讛讘讬讗 讗转 讛住驻专 诇驻谞讬 讛诪诇讱 诇拽专讜转 讛讻转讜讘 讘讜 讜讛谞讛 转讻祝 讻砖诪讞拽 砖诪砖讬 讘讗 讙讘专讬讗诇 讘讚专讱 谞住 讜讻转讘 砖诐 '诪指专职讚殖旨讻址讬'.



讗指诪址专 诇值讬讛旨: 住址讙旨执讬 诇值讬讛旨 讘旨职讞址讚 讚旨执讬住职拽址专职转旨指讗. 驻讬专讜砖 讝讛 讛讬拽专 讜讙讚讜诇讛 讗砖专 讗诪专转讬 讛讜讗 讗讬谉 诇讜 讛谞讗讛 诪讛诐 讜讗讬谉 诇讜 讞驻抓 讘讛诐 讻讬 讛讜讗 讗讜讛讘 诪诪讜谉 讜讗诐 转转谉 诇讜 讞讚讗 讚住拽专转讗 讗讜 讞讚讗 谞讛专讗 讟讜讘 讝讛 谞讞砖讘 讗爪诇讜 讗诇祝 驻注诪讬诐 注诇 讗讜转讜 讛讬拽专 讗砖专 讗诪专转讬, 讜讛砖讬讘 注砖讛 诇讜 讛讗 讜讛讗.



讻旨值讬讜指谉 讚旨址讞植讝执讬旨指讛 诪指专职讚旨殖讻址讬 讚旨址讗植驻执讬拽 诇职拽址讘旨职诇值讛旨 讜职住讜旨住职讬值讛旨 诪值讬讞指讚 讘旨执讬讚值讛旨, 诪执专址转旨址转. 讬砖 诇讛讘讬谉 诇诪讗讬 讛讜爪专讱 诇讜诪专 住讜住讬讗 诪讬讞讚 讘讬讚讬讛 讚诪砖诪注 诪讻讞 砖讛讬讛 讗讜讞讝 讛住讜住 讘讬讚讜 谞转驻讞讚 诪专讚讻讬, 讜诪讛 砖讬讬讻讜转 讬砖 诇驻讞讚 诪讻讞 讛住讜住?
讜谞专讗讛 诇讬 讘住"讚 讚讻转讘 讛讙讗讜谉 诪讛专"讬 讝"诇, 砖讛讬讛 诇讛诐 讘讞讜拽讬 诪讚讬 讜驻专住 讗诐 讛诪砖谞讛 讬砖讗专 讘讝讜 讛砖专专讛 砖讘注讬诐 讬讜诐 讬讛讬讛 讘讬讚讜 讻讜讞讜 砖诇 诪诇讱 诇讛专讜讙 讘诇讗 专砖讜转 讛诪诇讱 讜讘诇讗 专砖讜转 讛讜注讚 讻诇 诪讬 砖讬专爪讛 讜讻转讘 注讜讚 讚讛诪谉 谞转诇讛 讘讬讜诐 讛砖讘注讬诐 诇砖专专转讜 讜讻诪讜 砖讗诪专 讛驻讬讬讟谉 '转址旨讻职诇执讬转 砖执讈讘职注执讬诐 谞执转职诇指讛 注址诇 讞植诪执砖执讈讬诐' 注讬讬谉 砖诐 (住讜祝 讛驻讬讜讟 砖谞拽专讗 '讝讻讜专' 讘讬讜爪专讜转 诇砖讘转 讝讻讜专). 讜讛谞讛 诪专讚讻讬 拽讜讚诐 砖砖诇诪讜 砖讘注讬诐 讬讜诐 诇讛诪谉 诇讗 讛讬讛 诪驻讞讚 驻谉 讬讛专讙谞讜 讛诪谉 讻讬 讗讬 讗驻砖专 诇讛专讜讙 讘诇讗 专砖讜转 讛诪诇讱 讜讘讜讚讗讬 讛诪诇讱 诇讗 讬转谉 诇讜 专砖讜转 诇讛专讙讜 讘注讘讜专 讗住转专 讻讬 讛诪诇讱 讬讜讚注 讚诪专讚讻讬 讛讬讛 讛讗讜诪谉 砖诇 讗住转专 讜讛讜讗 讙讬讚诇讛 讜诪讘讬转讜 诇拽讞讛 讛诪诇讱 讜专拽 讛讬讛 诪转讬讬专讗 驻谉 讗讞专 砖讘注讬诐 讬讛专讙谞讜 讘诇转讬 专砖讜转 诪谉 讛诪诇讱, 讜讻讬讜谉 讚讗讜转讜 讛讬讜诐 讛讬讛 讬讜诐 讛砖讘注讬诐 讬砖 住驻拽 讗诐 讗诪专讬谞谉 诪拽爪转 讛讬讜诐 讻讻讜诇讜 讜讬讻讜诇 诇讛专讜讙 讘讗讜转讜 讛讬讜诐 讘诇讗 专砖讜转 讗讜 讗诐 爪专讬讱 砖讬注讘专讜 砖讘注讬诐 砖诇诪讬诐? 讜讻砖专讗讛 住讜住讬讗 诪讬讞讚 讘讬讚讬讛, 讛讻讬专 砖讝讛 讛讬讛 住讜住 讛诪诇讱 砖讬砖 讘讜 住讬诪谉 讬讚讜注 诇讻诇 讜诇讻讱 谞转驻讞讚 诪专讚讻讬 砖诪讗 讘讗 讝讛 诇讛专讙讜 讻讬 讞砖讘 砖讛讜讗 讘讝讛 讛讬讜诐 专讻讘 注诇 住讜住 讛诪诇讱 讜诪讛 专讗讛 讛诪谉 诇专讻讜讘 讘讝讛 讛讬讜诐 注诇 住讜住 讛诪诇讱? 讗诇讗 讜讚讗讬 讛诪谉 讞砖讘 诪拽爪转 讛讬讜诐 讻讻讜诇讜 讜讬砖 诇讜 讻讞 讘讝讛 讛讬讜诐 讻讻讞 砖诇 诪诇讱 诇讛专讜讙 讘诇讗 专砖讜转, 讜诇讻讱 诇讞讝拽 讛讚讘专 讜诇注砖讜转 住讬诪谉 诇讻讜讞讜 讝讛 专讻讘 讬讜诐 讝讛 注诇 住讜住 讛诪诇讱, 诇讜诪专 讬讜诐 讝讛 讬砖 诇讜 讻讞 讻讻讞 讛诪诇讱 讜诇讻讱 讻讬讜谉 砖专讗讛 住讜住讬讗 讗讞讬讚 讘讬讚讬讛 砖讛讜讗 住讜住 讛诪诇讱, 谞转驻讞讚 砖诪讗 讘讗 注转讛 诇讛专讙讜 讘诇讗 专砖讜转!



讘旨执讝职诪址谉 砖讈侄讘旨值讬转 讛址诪旨执拽职讚旨指砖讈 拽旨址讬旨指诐 诪指讗谉 讚旨执诪职谞址讚旨值讘 诪执谞职讞指讛 诪址讬职转执讬 诪职诇值讬 拽讜旨诪职爪值讛旨 讚旨职住讜旨诇职转旨指讗 讜旨诪执转职讻旨址驻旨值专 诇值讬讛旨. 讗指诪址专 诇职讛讜旨: 讗指转指讗 诪职诇值讬 拽讜止诪职爪值讬 拽执诪职讞指讗 讚旨执讬讚职讻讜旨 讜职讚指讞值讬 注植砖讉指专指讛 讗址诇职驻值讬 讻旨执讻旨职专值讬 讻旨指住职驻指讗 讚旨执讬讚执讬!. 谞专讗讛 诇讬 讘住"讚 讚讬讚讜注 讛讟注诐 砖诇 讛拽讜诪抓 讻讚讬 诇诪转拽 讛壮 讙讘讜专讜转 诪谞爪驻"讱 讻讬 讘拽讜诪爪讜 讬砖 讞诪砖讛 讗爪讘注讜转 讻谞讙讚 讛壮 讙讘讜专讜转 诪谞爪驻"讱 讜讬讚讜注 讻讬 讛谞住 砖谞注砖讛 讘爪专转 讛诪谉 讛讬讛 注诇 讬讚讬 诪讬转讜拽 讛壮 讙讘讜专讜转 诪谞爪驻"讱 讜诇讻谉 转讬拽谞讜 讞讝"诇 谞讜住讞 讘专讻转 讛诪讙讬诇讛 讘讞诪砖讛 诇砖讜谞讜转 砖诇 讙讗讜诇讛 讜讛诐: 讛指专指讘 讗侄转 专执讬讘值谞讜旨, 讜职讛址讚指旨谉 讗侄转 讚执旨讬谞值谞讜旨, 讜职讛址谞旨讜止拽值诐 讗侄转 谞执拽职诪指转值谞讜旨, 讜职讛址诪职砖址讈诇值旨诐 讙职旨诪讜旨诇 诇职讻指诇 讗讜止讬职讘值讬 谞址驻职砖值讈谞讜旨, 讜职讛址谞执旨驻职专指注 诇指谞讜旨 诪执爪指旨专值讬谞讜旨, 讜诇讻谉 讝讻讛 诪专讚讻讬 诇讞诪砖讛 诇讘讜砖讬 诪诇讻讜转, 讜讻诪讜 砖谞讗诪专 (讗住转专 讞, 讟讜) '讜旨诪指专职讚殖旨讻址讬 讬指爪指讗 诪执诇执旨驻职谞值讬 讛址诪侄旨诇侄讱职 讘执旨诇职讘讜旨砖讈 诪址诇职讻讜旨转 转职旨讻值诇侄转 讜指讞讜旨专 讜址注植讟侄专侄转 讝指讛指讘 讙职旨讚讜止诇指讛 讜职转址讻职专执讬讱职 讘旨讜旨抓 讜职讗址专职讙指旨诪指谉' 讜诇讝讛 讗诪专 讗转讬 诪诇讬 拽讜诪爪讗 拽诪讞讗 讚讬讚讻讜 砖讬砖 讘拽讜诪抓 讞诪砖讛 讗爪讘注讜转 诇诪转拽 讛壮 讙讘讜专讜转 诪谞爪驻"讱 讜讚讞讬 注砖专转 讗诇驻讬诐 讻讻专 讻住祝 讜讚讗 注拽讗 砖讛讞诪砖讛 讚讞讬 注砖专讛 讛专讬 讝讛 谞住 驻诇讗.



讗指诪址专 诇值讬讛旨: 拽讜旨诐 诇职讘讜旨砖讈 讛植谞值讬 诪指讗谞值讬 讜职专指讻讜旨讘 讛址讗讬 住讜旨住职讬指讗, 讚旨职讘指注执讬 诇指讱职 诪址诇职讻旨指讗!. 讛谞讛 讛诪诇讱 诇讗 专爪讛 砖讬讘讬讗 诇讜 讗转 诪专讚讻讬 讗讱 讻讱 谞讝专拽 讘驻讬讜 诪谉 讛砖诪讬诐 讬注谉 讚讗讜转讜 讛讬讜诐 讘拽砖 讛诪诇讱 砖讬讘讗 诪专讚讻讬 诇驻谞讬讜 讗讞专讬 砖谞爪诇讘 讛诪谉 讜讛讗 讚讗讜专讬讱 注讚 讚住诇讬拽 诪专讚讻讬 诇爪诇讜转讬讛 讜诇讗 讛驻住讬拽讜 讘讗诪爪注 讛转驻诇讛, 讞砖讘 讜讚讗讬 注转讛 诪转驻诇诇 讘注爪讘讜谉 讜讗讬谉 转驻诇讛 讘注爪讘讜谉 诪转拽讘诇转 讗讱 讗诐 讗驻住讬拽讜 讘讗诪爪注 讛转驻诇讛 讗讝 诪讜讻专讞 砖讬讞讝讜专 讗讞专 讻讱 讜讬转驻诇诇 砖谞讬转 讜讗讞专 砖讬砖诪注 讛讘砖讜专讛 讟讜讘讛 讜讚讗讬 讬转驻诇诇 讘砖诪讞讛 专讘讛 讜转讛讬讛 专爪讜讬讛 诪讗讚.



讗指诪址专 诇值讬讛旨: 诇指讗 讬职讻执讬诇职谞指讗 注址讚 讚旨职注指讬值诇职谞指讗 诇职讘值讬 讘旨职谞执讬. 讛讗 讚诇讗 讛诪转讬谉 注讚 砖讬砖诇讞 讜讬讞驻砖 讗讞专讬 讛讘注诇讬诐 讜讛讗讜诪谞讬诐, 诪驻谞讬 砖驻讞讚 砖诪讗 讬讞砖讜讚 讗讜转讜 讛诪诇讱 砖讛讜讗 讛讟诪讬谞诐 讻讚讬 诇讗讞专 讛讚讘专, 诇讻讱 讘讞专 诇诪讛专 讛注谞讬谉 讜诇注砖讜转 讛讜讗 讘注爪诪讜 诇爪讗转 诪谉 讛讞砖讚 讜讙诐 讞砖讘 讘讝讛 讬诪爪讗 讞谉 讘注讬谞讬 讛诪诇讱 讻讬 诪专讞讬爪讜 讘注爪诪讜 讘砖讘讬诇 讻讘讜讚 讘讙讚讬 讛诪诇讱.
讗讬 谞诪讬 注专讘 诇讜 讚讘专 讝讛 诇讛专讞讬爪讜 讛讜讗 讘注爪诪讜 讻讚讬 砖讘讝讛 讬讛讬讛 讛讜讗 诇诪注诇讛 诪谉 诪专讚讻讬, 讜讘驻专讟 讻讗砖专 注讜砖讛 诇讜 诪诇讗讻讛 砖拽讜专讬谉 转讚诇讬"讙 讜诪讟注诐 讝讛 专爪讛 诇住驻专 诇讜 讛讜讗 讘注爪诪讜.



讜职讗址讝旨执讬诇 讜职讗址讬旨职转执讬 讝讜旨讙指讗 诪执讘旨值讬转值讛旨. 拽砖讛 诇诪讛 诇讗 砖诇讞 诇讛讘讬讗讜 注诇 讬讚讬 讗讞专讬诐 讜谞专讗讛 诇讬 讻讬 讝讛 讛讝讜讙 讛讬讛 诪讜爪谞注 讗爪诇讜, 讻讬 讛讜讗 讛谞讬讞讜 讘讘讬转讜 讘砖讘讬诇 砖诪诪诇讗讻讛 讝讜 注诇讛 诇讙讚讜诇讛, 讜诇讻讱 讛讬讛 讞讘讬讘 讗爪诇讜, 讗讱 讛讬讛 诪爪谞讬注讜 砖诇讗 讬讻讬专讜 讘讜 讘谞讬 讘讬转讜 讻讬 讘讜砖讛 讛讜讗 诇讜 诇讜诪专 砖讛讬讛 住驻专, 讜注讜讚 诇讗 专爪讛 诇讛讘讬讗讜 注诇 讬讚讬 讗讞专讬诐 砖诇讗 讬讚注讜 讗驻讬诇讜 讘谞讬 讘讬转讜 砖讛讜讗 专讜爪讛 诇讙诇讞 讗转 诪专讚讻讬.



讙旨指讞执讬谉 讜职住指诇值讬拽 讻旨执讬 住指诇值讬拽, 讘旨指注址讟 讘旨值讬讛旨. 讬砖 诇讛拽砖讜转 讘砖诇诪讗 专讞讬爪讛 讜讙诇讜讞 爪专讬讱 诇讛诐 讗讜诪谉 讜讻讘专 讛住转讬专讛 讗住转专 讛讗讜诪谞讬诐 讜讛讜讻专讞 诇注砖讜转 讘注爪诪讜, 讗讱 讛专讻讬讘讛 诇诪讛 注砖讛 讘注爪诪讜 讬讘讬讗 讻住讗 讗讞讚 讜讬注诇讛讜 注诇讬讜 讗讜 讬拽专讗 诇讗讞讚 诪谉 讛注讜诪讚讬诐 诇讛讬讜转 讙讞讬谉 讜讬讛讬讛 住诇讬拽 注诇讬讛?
讜谞专讗讛 诇讬 讘住"讚 讘讞专 讘讻讱 讻讚讬 砖诇讗 讬注砖讜 诇讜 注诇讬诇讛 讗讞专 讻讱 诇讜诪专 讞讬住专 讚讘专 诪讗砖专 讗诪专 讻讬 讛讜讗 讗诪专 诇诪诇讱 讜讛专讻讬讘讜讛讜 注诇 讛住讜住 砖讬砖 诇驻专砖 讚讘专讬讜 讚专讜爪讛 诇讜诪专 讝讛 讛讗讞讚 诪砖专讬 讛诪诇讱 讜讗讞讜讝转 诪专讬注讬讜 讛诐 讬专讻讬讘讜讛讜 砖讬注诇讛 注诇 讙讘诐 讜讬专讻讘 讜讘转讞诇讛 讻砖讗诪专 诇讜 住拽 讜专讻讘 讞砖讘 砖讬转谞爪诇 诪注诇讬诇讛 讝讜 诇讜诪专 讛讜讗 拽讚诐 讜专讻讘, 讗讱 讗讞专 砖讗诪专 诇讜 诇讗 讬讻讬诇谞讗 讗诐 讬讘讬讗 诇讜 讗讚诐 讗讞专 讗讜 讻住讗 讬讛讬讛 谞转驻住 讘讗讜转讛 注诇讬诇讛 讚讛诪诇讱 讗诪专 诇讜 讗诇 转驻诇 讚讘专 诪讻诇 讗砖专 讚讘专转 讜讛讜讗 讞讬住专 讚讘专 讝讛 砖诇 专讻讬讘讛, 诇讻谉 讛讜讻专讞 诇讛讬讜转 讙讞讬谉 讛讜讗 注爪诪讜 讜诇讻谉 讘诇讘讜砖讬诐 讙诐 讻谉 讛诇讘讬砖讜 讛讜讗 讘注爪诪讜.



住指讘职专指讛: 讛址讗讬 讚旨职专指讻值讬讘 鈥� 讗植讘讜旨讛指, 讜职讛址讗讬 讚旨执诪职住址讙旨值讬 拽指诪值讬讛旨 鈥� 诪指专职讚旨殖讻址讬. 拽砖讛 讗讬讱 讞砖讘讛 讛讗讬 讚诪住讙讬 拽诪讬讛 诪专讚讻讬 讜讻讬 讗讬谞讛 诪讻专转 讘拽讜诇讜 砖诇 讗讘讬讛?
讜谞专讗讛 诇讬 讻讬 诪讞诪转 砖讛讬讛 诪讻专讬讝 讘讻诪讛 诪讘讜讗讜转 谞讬讞专 讙专讜谞讜 讜谞砖转谞讛 拽讜诇讜 讜谞诪爪讗 讗讚专讘讛 讛拽讜诇 讛讟注讛 讗讜转讛 砖讗讬谉 讝讛 讗讘讬讛 讜讙诐 诪驻谞讬讜 诇讗 讛讻讬专讛 讗讜转讜 讻讬 讛讜讗 诪讞诪转 讘讜砖转讜 讛讬讛 诪专讻讬谉 专讗砖讜 讜驻谞讬讜 讻诇驻讬 拽专拽注 讜诇讻讱 诇讗 讛讻讬专讛 讗讜转讜 诪驻谞讬讜 讻讬 诇讗 讛讬转讛 专讜讗讛 驻谞讬讜. 讜诪讛 砖讞砖讘讛 砖讝讛 讛专讜讻讘 讛讜讗 讗讘讬讛, 讜讗讬讱 诇讗 讛讻讬专讛 诪驻谞讬讜 砖讗讬谉 讝讛 讗讘讬讛, 谞专讗讛 诇讬 讻讬 诪专讚讻讬 讛爪讚讬拽 注"讛 诪讞诪转 砖讛讬' 讞诇讜砖 诪转注谞讬转 砖诇 砖诇砖讛 诇讬诇讜转 讜砖谞讬 讬诪讬诐 专爪讜驻讬诐, 诇讗 讛讬' 讬讻讜诇 诇讝拽讜祝 专讗砖讜 讜拽讜诪转讜 讘讛讬讜转讜 专讜讻讘 注诇 讛住讜住, 讗诇讗 讛讜讛 讙讞讬谉 讜谞住诪讱 讘砖转讬 讬讚讬讜 注诇 讻转驻讬 讛住讜住, 讜诇讻谉 诇讗 讛讬转讛 讬讻讜诇讛 诇专讗讜转 驻谞讬讜 讘讛讬讜转讛 注诇 讛讙讙:
讜讘讝讛 讬转讜专抓 讘住"讚 讚拽讚讜拽 讗讞专 讚拽讗诪专 转诇诪讜讚讗, 讜讛讬讬谞讜 讚讻转讬讘 (讗住转专 讜, 讬讘) '讜址讬指旨砖指讈讘 诪指专职讚殖旨讻址讬 讗侄诇 砖址讈注址专 讛址诪侄旨诇侄讱职' 讗诪专 专讘 砖砖转 砖砖讘 诇砖拽讜 讜转注谞讬转讜. 讜拽砖讛 诪砖诪注 砖讘讗 诇讞讝拽 诪讛讗讬 讚专砖讗 讚专讘 砖砖转 讗转 讚讘专讬 讛诪讗诪专 砖诪讚讘专 讘诪讗讜专注 砖讗讬专注 诇讘讬转讜 砖诇 讛诪谉, 讜诪讛 砖讬讬讻讜转 讬砖 诇讝讛 讘讝讛? 讜讛讜讛 诇讬讛 诇诪讬诪专 讜讛讬讬谞讜 讚讻转讬讘 '讜职讛指诪指谉 谞执讚职讞址祝 讗侄诇 讘值旨讬转讜止 讗指讘值诇 讜址讞植驻讜旨讬 专止讗砖讈'? 讜讻驻讬 讛讗诪讜专 诪讜讘谉 砖驻讬专, 讚拽砖讛 讗讬讱 讟注转讛 讘转讜 诇讞砖讜讘 砖讝讛 讛专讜讻讘 讛讜讗 讗讘讬讛 讜诇讗 讛讻讬专讛 诪驻谞讬讜 砖讗讬谉 讝讛 讗讘讬讛 讗诇讗 诪讜讻专讞 诇讜诪专 讚讛讜讛 诪专讚讻讬 讙讞讬谉 讜讬转讬讘 注诇 讙讘讬 讛住讜住 诪讞诪转 讞讜诇砖讛 讜拽砖讛 讻讬讜谉 讚谞注砖讛 诇讜 讙讚讜诇讛 讝讜 讜讛讜讗 讗讜转 诇讛爪诇转讜 讜讛爪诇转 讬砖专讗诇 讜讚讗讬 讛讬讛 诪转讞讝拽 诪专讜讘 讛砖诪讞讛 讜讗祝 注诇 驻讬 砖讛讬讛 讘转注谞讬转 讛讬讛 谞注砖讛 讘讜 讻讞 诪讞诪转 讛砖诪讞讛 诇讛讬讜转 谞讝拽祝 诇讻谉 讛讘讬讗 讛讗讬 讚专砖讗 讚专讘 砖砖转 砖砖讘 诇砖拽讜 讜转注谞讬转讜, 讚砖诪注 诪讬谞讛 砖诇讗 讛讬讛 砖诪讞 注讚讬讬谉 讗诇讗 注讜讚谞讜 讘爪注专 讙讚讜诇 讘注讘讜专 讛爪专讛 砖诇 讬砖专讗诇 讜诇讻讱 诇讗 谞注砖讛 讘讜 讻讞 讜诇讗 驻注诇 讘讜 讚讘专 讝讛 讘讙讜驻讜 讻诇诇 讗诇讗 注讜讚谞讜 讞诇讜砖 讜讙讞讬谉 诪专讜讘 讛爪注专 砖讛讬讛 诇讜 讘注讘讜专 爪专转 讬砖专讗诇.



讻旨职砖讈侄讛值谉 讬讜止专职讚执讬谉, 讬讜止专职讚执讬谉 注址讚 注指驻指专. 谞专讗讛 诇讬 讘住"讚 讛讻讜谞讛 讬专讬讚讛 砖诇 注驻专 讗驻砖专 砖讬讛讬讛 讗讞专讬讛 注诇讬讛 讙讚讜诇讛, 讻讬 讝讛 讛注驻专 砖讛讜讗 讛讬讛 转讞转 诪讚专住 专讙诇讬 讛讗讚诐 讬拽讞讜讛讜 讜讬谞讬讞讜讛讜 讘讘谞讬谉 讛讻讬驻讛 讛注诇讬讜谞讛 砖讛讬讗 诇诪注诇讛 诪专讗砖讜 砖诇 讗讚诐 讜讝讜 讛讗讘谉 砖讚专住 注诇讬讛 转讛讬讛 讻讻讬驻讛 诇诪注诇讛 诪专讗砖讜.
讜旨讻职砖讈侄讛值谉 注讜止诇执讬谉, 注讜止诇执讬谉 注址讚 诇址讻旨讜止讻指讘执讬诐, 讻讱 讛讬讗 讛讙专住讗. 讜谞专讗讛 诇讬 讘住"讚 讚谞拽讬讟 讻讜讻讘讬诐 讛驻讱 讛注驻专, 讻讬 诪住驻专 讻旨讜止讻指讘执讬诐 [讘讞砖讘讜谉 讙讬诪讟专讬讗 讗讜转讬讜转 住讜驻讬讜转 砖注专讻讬 讛讗讜转讬讜转 讻注专讻讬讛谉 讛讙讬诪讟专讬讗 讛专讙讬诇讛, 讗讱 诇讗讜转讬讜转 讛住讜驻讬讜转 讬砖 注专讻讬诐 砖讜谞讬诐 讱 = 500, 诐 = 600, 谉 = 700, 祝 = 800, 抓 = 900 讜谞诪爪讗 砖讻讜讻讘讬诐 注讜诇讛 658] 讬转专 注诇 诪住驻专 注指驻指专 [350] 诪住驻专 '砖讉指讞' [308] 砖讛讜讗 诇砖讜谉 转驻诇讛 讻诪讜 砖讗诪专讜 专讘讜转讬谞讜 讝"诇 (讘专讻讜转 讻讜:) 讗讬谉 砖讬讞讛 讗诇讗 转驻诇讛, 砖谞讗诪专 (讘专讗砖讬转 讻讚, 住讙) '讜址讬值旨爪值讗 讬执爪职讞指拽 诇指砖讉讜旨讞址 讘址旨砖指旨讉讚侄讛' 专诪讝 讚注诇 讬讚讬 转驻诇讛 讬转注诇讜 诪谉 讛注驻专 注讚 讛讻讜讻讘讬诐.



讚旨执讻职转执讬讘 讘旨职讛讜旨: (转讛诇讬诐 驻, 讙) '诇执驻职谞值讬 讗侄驻职专址讬执诐 讜旨讘执谞职讬指诪执谉 讜旨诪职谞址砖侄旨讈讛 注讜止专职专指讛 讗侄转 讙职旨讘讜旨专指转侄讱指 讜旨诇职讻指讛 诇执讬砖只讈注指转指讛 诇指旨谞讜旨'. 谞专讗讛 诇讬 讘住"讚 '讗侄驻职专址讬执诐 讘旨执谞职讬指诪执谉 讜旨诪职谞址砖侄旨讈讛' 住讜驻讬 转讬讘讜转 讛指诪指谉 专诪讝 砖讛诐 诪转讙讘专讬诐 注诇 讛诪谉 讜讛讜讗 注拽讘 砖诇讛诐. 讜住讜驻讬 转讬讘讜转 '注讜止专职专指讛 讗侄转 讙职旨讘讜旨专指转侄讱指' '讻讛"转' 砖诐 拽讚讜砖 砖讘讜 诪诪讬转讬诐 讗转 砖讜谞讗讬 讬砖专讗诇 讜讛讜讗 专讗砖讬 转讬讘讜转 (转讛诇讬诐 拽谞, 讜) '讻止旨诇 讛址谞职旨砖指讈诪指讛 转职旨讛址诇值旨诇 讬指讛旨' 讜住讜驻讬 转讬讘讜转 '讜旨诇职讻指讛 诇执讬砖只讈注指转指讛 诇指旨谞讜旨' 讛讛"讜 砖讛讜讗 诪住驻专 讬"讜, 谞诪爪讗 谞专诪讝 讘住讜驻讬 转讬讘讜转 讛讻转讜讘 讛谞讝讻专, 讛指诪指谉 转讻讛 讬讜, 驻讬专讜砖 转讻讛 讗转 讛诪谉 讘讬讜诐 讬"讜 诇讞讜讚砖 谞讬住谉, 砖讘讜 谞爪诇讘 讛诪谉.



(讗住转专 讜, 讬讚) '讜职住指专执讬住值讬 讛址诪侄旨诇侄讱职 讛执讙执旨讬注讜旨 讜址讬址旨讘职讛执诇讜旨' 诪职诇址诪旨值讚 砖讈侄讛直讘执讬讗讜旨讛讜旨 讘旨职讘址讛植诇指讛旨. 谞专讗讛 诇讬 讘住"讚 谞拽讬讟 诇砖讜谉 讘讛诇讛 讚讻转讬讘 (注讜讘讚讬讛 讗, 讬讞) '讜职讛指讬指讛 讘值讬转 讬址注植拽止讘 讗值砖讈 讜旨讘值讬转 讬讜止住值祝 诇侄讛指讘指讛 讜旨讘值讬转 注值砖指讉讜 诇职拽址砖讈 讜职讚指诇职拽讜旨 讘指讛侄诐' 谞诪爪讗 讘谞讬讛 砖诇 专讞诇 谞讚诪讜 诇'诇讛讘讛' 讜讘讛驻讜讱 讗转讜讜谉 '讘讛诇讛' 讜讘讗 诇专诪讜讝 砖讘讘讬讗讛 讝讜 砖讛讘讬讗讜 讗转 讛诪谉 砖讛讜讗 讘讬转 注砖讜 砖谞讚诪讜 诇拽砖 谞转诇讬转 讘讜 讛诇讛讘讛 砖诇 讘讬转 讬讜住祝 砖讛讬讗 讗讜转讬讜转 讘讛诇讛 诇讛诪谉 讬注谉 讻讬 讘讬讗讛 讝讜 讛讬讗 诇爪诇讬讘讛 砖谞爪诇讘 讘讛.
讜讘谞讬 讬讚讬讚讬 谞专"讜 驻讬专砖 讘讘讛诇讛 砖讛讘讬讗讜讛讜 讘注讜讚讜 诪讜讘讛诇 讜诇讻谉 谞住转诪讜 讟注谞讜转讬讜, 注讚 讻讗谉 讚讘专讬讜 谞专"讜.



(讗住转专 讝, 讛) '讜址讬止旨讗诪侄专 讛址诪侄旨诇侄讱职 讗植讞址砖职讈讜值专讜止砖讈 讜址讬止旨讗诪侄专 诇职讗侄住职转值旨专 讛址诪址旨诇职讻指旨讛' 讜址讬止旨讗诪侄专... 讜址讬止旨讗诪侄专 诇指诪旨指讛 诇执讬? 讗指诪址专 专址讘旨执讬 讗址讘旨指讛讜旨: 讘旨址转旨职讞执诇旨指讛 注址诇 讬职讚值讬 转旨讜旨专职讙旨职诪指谉. 驻讬专讜砖 讻讗砖专 讛讬讛 诪讚讘专 注诪讛 诇驻谞讬 讘谞讬 讗讚诐 讬讛讬讛 诪讬 砖讬讛讬讛 讬讚讘专 注诇 讬讚讬 转讜专讙诪谉, 讗讘诇 讘讬谞讜 诇讘讬谞讛 讬讚讘专 注诪讛 讚拽砖讛 诇讜诪专 讚注诇 诪砖讻讘讜 讬讛讬讛 讻旨职讗执诇值旨诐 诇止讗 讬执驻职转址旨讞 驻执旨讬讜.



(讗住转专 讝, 讜) '讜址转止旨讗诪侄专 讗侄住职转值旨专 讗执讬砖讈 爪址专 讜职讗讜止讬值讘 讛指诪指谉 讛指专指注 讛址讝侄旨讛' 讗指诪址专 专址讘旨执讬 讗侄诇职注指讝指专: 诪职诇址诪旨值讚 砖讈侄讛指讬职转指讛 诪址讞职讜侄讛 讻旨职诇址驻旨值讬 讗植讞址砖讈职讜值专讜止砖讈 讜旨讘指讗 诪址诇职讗指讱职 讜职住指讟址专 讬指讚指讛旨 讻旨职诇址驻旨值讬 讛址诪旨指谉. 讛讚讘专 讬驻诇讗 讗讬讱 住诇拽讗 讚注转讱 讘讛讻讬? 讜讗诐 讻讚讬 砖转讛专讙 讜转转讘讟诇 讛讙讝讬专讛 诪诪讬诇讗 讻讬 讛讬讛 讚专讻诐 诇讘讟诇 讛讙讝专讛 讗讬 诪讬转 讞讚 诪谞讬讬讛讜 讛讬讛 诇讛 诇讛诪转讬谉 诇专讗讜转 诪讛 讬砖讬讘 讗讞专 讛讛驻爪专讛 讜砖诪讗 讬讞讝讜专 讘讜 注诇 讬讚讬 讘拽砖转讛!
讜谞专讗讛 诇讬 讻讬讜谉 砖专讗转讛 砖讻讬讞砖 讙诪专讛 讘讚注转讛 砖讗讬谉 专爪讜谞讜 诇注砖讜转 讘拽砖转讛 讜诇讻讱 谞注诇 讛讚诇转 讘驻谞讬讛 注诇 讬讚讬 讛讛讻讞砖讛 讜诇讻讱 谞转讬讗砖讛 讜注砖转讛 讚讘专 砖转讛专讙 讜讗讝 讬讛讬讛 诪讜讻专讞 诇讘讟诇 讛讙讝专讛.
讜注讜讚 谞专讗讛 诇讬 讘住"讚 讻讜谞转讛 诇讗 讛讬转讛 专讜爪讛 诇讜诪专 诇讗讞砖讜专讜砖 '讗执讬砖讈 爪址专 讜职讗讜止讬值讘' 讗诇讗 讗诪专讛 诇讜 讝讛 讛指诪指谉 讛指专指注 讛讜讗 讗执讬砖讈 爪址专 讜职讗讜止讬值讘 诇讱, 讜讛讬讗 诇讗 专讜爪讛 诇讜诪专 诇讱 讘驻讬专讜砖 讗诇讗 讗诪专讛 讗讜转讛 讘专诪讝 讘转谞讜注转 讬讚讬讛 砖讗诪专讛 讗执讬砖讈 爪址专 讜职讗讜止讬值讘 讜讛专讗转讛 讘讬讚讬讛 注诇讬讜, 讻诇讜诪专 讛讜讗 爪专 讜讗讜讬讘 诇讱 讜讛诪诇讗讱 住讟专 讬讚讛 讻诇驻讬 讛诪谉 讻讚讬 砖诇讗 讬讟注讛 讗讞砖讜专讜砖 讜讬讘讬谉 砖注诇讬讜 讗讜诪专转 讗讬砖 爪专 讜讗讜讬讘.



讗指诪职专讜旨 诇值讬讛旨: 讚旨职驻指拽职讚执讬谞址谉 讛指诪指谉!. 拽砖讛 讗讬讱 讬讗诪专讜 砖拽专 讞"讜? 讜谞专讗讛 诇讬 诇讗 讗诪专讜 讘驻讬专讜砖 驻拽讚讬谞谉 讛诪谉, 讗诇讗 讛砖讬讘讜 讚讘专 砖讬讛讬讛 讛讜讗 讞讜砖讘 砖讗讜诪专讬诐 驻拽讚讬谞谉 讛诪谉, 讚讛讬讬谞讜 讻砖讗诪专 诪讬 爪讜讛 砖转注砖讜 讻讱? 讛诐 爪注拽讜 讛诪谉 讛诪谉! 讜讻讜谞转诐 拽专讬讗讛 讘注诇诪讗 砖拽讜专讗讬诐 讗诇 讛诪谉 讜讛讜讗 讞砖讘 砖讚讘专讬讛诐 讛讜讗 转砖讜讘讛 注诇 砖讗诇转讜 砖讻讜谞转诐 诇讜诪专 驻拽讚讬谞谉 讛诪谉.
讗讬 谞诪讬 诇讗 讛讬讛 砖诐 诪诇讗讻讬 讛砖专转 诪诪砖, 讗诇讗 讻讱 谞讚诪讛 诇讜 讻诪讜 诪专讗讛 讛讞诇讜诐 讜谞砖诪注 诇讗讝谞讬讜 拽讜诇 讝讛 讚驻拽讚讬谞谉 讛诪谉 讜诇讗 讛讬讛 拽讜诇 讝讛 诪谉 讛诪诇讗讻讬诐 讜讻诪讜 砖转诪爪讗 诇驻注诪讬诐 讘讘谞讬 讗讚诐 砖讬砖诪讬注诐 讛讚诪讬讜谉 讚讘专讬诐 讜诇讗 讛讬讛 讻诇诇 讚讘专讬诐 讻讬 诪讗讞专 砖讛讜讗 讛讬讛 诪讞砖讘 讗讜转讜 注转 讘讛诪谉 诇讻讱 讛讚诪讬讜谉 讛拽讬砖 讘讗讝谞讬讜 讚讘专讬诐 讗诇讜 讜诇注讜诇诐 诪诇讗讻讬 讛砖专转 诇讗 讚讘专讜 讻诇讜诐.



讗执讬拽职谞值讬 讘旨指讛旨 讘职旨讜址砖职讈转执旨讬 讜职拽指讟职诇指讛, 讛址砖讈职转旨指讗 讗侄拽职谞值讬 讘旨职讚执讬讚执讬 讜旨诪执讘旨指注执讬 诇职诪执拽旨址讟旨职诇执讬!. 讛讙讗讜谉 讞讬讚"讗 讝"诇 讛讘讬讗 讚讘专讬 讛专讘 注讬讜谉 讬注拽讘 讝"诇 砖讻转讘 诇讗 诪爪讬谞讜 砖讛专讙讜 讗转 讜砖转讬 讗诇讗 诇拽讞讛 讛诪谉 诇砖驻讞转讜. 讜讛拽砖讛 注诇讬讜 砖讛讜讗 讛驻讱 讚讘专讬 专讘讜转讬谞讜 讝"诇 讜讛谉 讗诪转 讘驻住讜拽讬诐 诇讗讜 诪驻讜专砖 讝讛, 讗讱 讘讚讘专讬 专讘讜转讬谞讜 讝"诇 诪驻讜专砖 讘讻诪讛 诪拽讜诪讜转 砖谞讛专讙讛 讜讗讬讱 讬讗诪专 讛专讘 讚讘专 砖讛讜讗 讛驻讱 讚讘专讬 专讘讜转讬谞讜 讝"诇 讘讻诪讛 诪拽讜诪讜转? 讜讗诐 诪爪讗 讗讬讝讛 诪讚专砖 讘讝讛 讛讬讛 诇讜 诇讛讘讬讗讜! 诪讬讛讜 诪讛 砖讞砖讘 讛讙讗讜谉 讞讬讚"讗 讘住驻专讜 '诪专讗讬转 讛注讬谉' 砖讻讜谞转 讛专讘 注讬讜谉 讬注拽讘 诇讜诪专 砖诇讗 谞诪爪讗 讚讘专 讝讛 讘讚讘专讬 专讘讜转讬谞讜 讝"诇, 讗讞专讬 讛诪讞讬诇讛 讝讛 讗讬谞讜, 讚讻讜谞转 讛专讘 注讬讜谉 砖诇讗 谞诪爪讗 讚讘专 讝讛 诪驻讜专砖 讘诪拽专讗讜转 砖诇 讛诪讙讬诇讛, 讜诇讗讜 拽讗讬 注诇 讚讘专讬 专讘讜转讬谞讜 讝"诇.



讻旨值讬讜指谉 砖讈侄专指讗指讛 砖讈侄诇旨止讗 谞执转职拽址讬旨职诪指讛 注植爪指转讜止 诪执讬旨指讚 讘旨指专址讞. 谞专讗讛 诇讬 谞拽讬讟 诇砖讜谉 讘专讬讞讛 讻驻讬 讗讜转讬讜转 砖诐 '讞址专职讘讜止谞指讛' 砖讛讜讗 讘讛驻讱 讗转讜讜谉 '讘专讞讜谞讛' 讜谞专讗讛 诇讬 讚讚讬讬拽 砖讛讬讛 讘讗讜转讛 注讬爪讛 诪讚讻转讬讘 (讗住转专 讝, 讟) '讙指旨讘止讛址旨 讞植诪执砖执旨讈讬诐 讗址诪指旨讛' 讜讗讬讱 讬讚注 砖讬注讜专讜 讘讚拽讚讜拽? 讗诇讗 讜讚讗讬 讛讬讛 注诪讛诐 讜诪讚讚讜讛讜 诇驻谞讬讜.



'诇职讻只诇指旨诐 谞指转址谉 诇指讗执讬砖讈 讞植诇执驻讜止转 砖职讉诪指诇止转 讜旨诇职讘执谞职讬指诪执谉 谞指转址谉 砖职讈诇止砖讈 诪值讗讜止转 讻侄旨住侄祝 讜职讞指诪值砖讈 讞植诇执驻止转 砖职讉诪指诇止转' 讗侄驻职砖讈指专 讚旨指讘指专 砖讈侄谞旨执爪职讟址注值专 讘旨讜止 讗讜止转讜止 爪址讚旨执讬拽 讬执讻旨指砖讈值诇 讘旨讜止?.. 专侄诪侄讝 专指诪址讝 诇讜止 砖讈侄注指转执讬讚 讘旨侄谉 诇指爪值讗转 诪执诪旨侄谞旨讜旨 砖讈侄讬旨值爪值讗 诪执诇旨执驻职谞值讬 讛址诪旨侄诇侄讱职 讘旨址讞植诪执砖旨讈指讛 诇职讘讜旨砖讈值讬 诪址诇职讻讜旨转 砖讈侄谞旨侄讗直诪址专 (讗住转专 讞 讟讜) 讜旨诪指专职讚殖旨讻址讬 讬指爪指讗 诪执诇执旨驻职谞值讬 讛址诪侄旨诇侄讱职 讜职讻讜旨'. 拽砖讛 注诇 讛讘讙讚讬诐 砖驻讬专 转讬专抓 砖讛讙讬讚 诇讛诐 讚砖讬讬讻讗 诇讻讜诇诐 讗讘诇 注诇 '砖职讈诇止砖讈 诪值讗讜止转 讻侄旨住侄祝' 诇讗 转讬专抓 讻诇讜诐 讚讗讻转讬 讬拽谞讗讜 讘讜!
讜谞专讗讛 诇讬 讚诪注讬拽专讗 讘讻住祝 诇讬讻讗 拽谞讗讛 讻讬 讗讬谉 讝讛 注谞讬谉 讻讘讜讚 讜讗诐 讛讜讗 专讜爪讛 诇讛注砖讬专 诇讗讞讬讜 诪讛 讬砖 诇讛诐 讘讝讛 讚讛讗 讛诐 讻砖拽谞讗讜 讘讻转讜谞转 讛驻住讬诐 诇讗讜 讘注讘讜专 讚诪讬讛 讗诇讗 讘注讘讜专 讛讻讘讜讚 砖讻讘讚讜 讘讛 讜讻谉 讻讗谉 讘讘讙讚讬诐 讬砖 拽谞讗讛 讚讻讘讜讚 讜注诇 讝讛 砖驻讬专 转讬专抓 讻讬 讙诇讛 诇讛诐 讛专诪讝 讜讛讜讗 注诇 讟讜讘 砖谞讜讙注 诇讻讜诇诐, 砖讻诇 讬砖专讗诇 谞讬爪讜诇讜 讘讙讚讜诇转 诪专讚讻讬 讛爪讚讬拽 注"讛.





讘谞讬讛讜

讘旨址讛植讚执讬 讚旨职拽指讗 砖讈指拽执讬诇 诇值讬讛旨 讗址谞职讙旨执讬讚 讜指讗侄转职谞指讞. 拽砖讗 讗诪讗讬 诇讗 讗谞讙讬讚 讘砖注讛 砖讛专讞讬爪讜 讜讘砖注讛 砖讛讘讬讗 讛讝讜谞讛 诪讘讬转讜? 讜谞专讗讛 诇讬 讘住"讚 砖讘讙诇讜讞 砖注专讜转 讛讗讚诐 诪住转诇拽讬诐 诪诪谞讜 讻讜讞讜转 讛讚讬谞讬谉 讜讝讗转 讛讻讜谞讛 爪专讬讱 诇讛转讻讜讬谉 讛诪转讙诇讞 讘砖注转 讙诇讜讞 诇讛注讘讬专 诪诪谞讜 讻讜讞讜转 讛讚讬谞讬谉, 讜讛诪谉 诇讗 谞讗谞讞 讘砖讘讬诇 讘讝讬讜谉 砖诇讜 讛讬讛 谞讗谞讞 讗讬讱 讬讙诇讞 讗转 诪专讚讻讬! 讜谞诪爪讗 讛讜讗 讘讬讚讜 诪住诇拽 讜诪注讘讬专 诪诪谞讜 讻讜讞讜转 讛讚讬谞讬谉 砖讛讬讜 诪转讜讞讬诐 注诇讬讜, 讗诐 讻谉 讘讝讛 讜讚讗讬 讬爪诇讬讞 讜讬拽讜诐 注诇讬讜 讗讘诇 注诇 讘讝讬讜谞讜 诇讗 讗讻驻转 诇讜 讻讬 讗诪专 讝讛 讚专讱 讗拽专讗讬 讜讚讘专 注讜讘专 讛讜讗 讜讗讞专 砖注讛 讬讞讝讜专 诇诪诪砖诇转讜.


讙讞讬谉 住诇讬拽 讗讙讘讬讛. 谞专讗讛 诇讬 讘住"讚 讙诐 讚讘专 讝讛 谞专诪讝 讘讚讘专讬 讛诪诇讱 砖讗诪专 诇讜 (讗住转专 讜, 讬) '讜址注植砖值讉讛 讻值谉 诇职诪指专职讚殖旨讻址讬 讛址讬职旨讛讜旨讚执讬' 讻谉 诇砖讜谉 诪讜砖讘 讻诪讜 讻执旨讬旨讜止专 讜职讻址谞旨讜止, 专讜爪讛 诇讜诪专 转注砖讛 注爪诪讱 讻谉 转讞转 讻驻讜转 专讙诇讬讜 砖讬专讻讘 注诇 讙讘讱 讜讬注诇讛 注诇 住讜住 砖专讻讘 注诇讬讜 讛诪诇讱.


讜职讻执讬 讛植讜指讛 住指诇值讬拽 讘旨指讟址砖讈 讘旨值讬讛旨. 谞专讗讛 诇讬 讘住"讚 讛讟注诐 讚讘讟砖 讘讬讛 讻讚讬 诇讛专讗讜转讜 讻讜讞讜, 讻讬 讛讜讗 注转讛 讗诪专 诇讜 诇讗 讬讻讬诇谞讗 诇诪专讻讘 讚讻讞讬砖 讞讬诇讗讬 诪转注谞讬转讗, 注诇 讻谉 讻讬讜谉 诇爪注专讜 诇讛专讗讜转讜 讻讜讞讜 讞讝拽 讜诇讗 讗诪专 诇讜 讻谉 讗诇讗 讻讚讬 诇专讻讜讘 注诇 讙讘讜 讜诇注砖讜转讜 讘诪讛 转讞转 专讙诇讬讜 讜诇讻谉 讘讟砖 讘讬讛 讻讬 诪谉 讛讘讟讬砖讛 谞讬讻专 讗诐 讛讜讗 注讜讚谞讜 讙讘讜专 讜讞讝拽 讚讗诐 讞诇砖 转讛讬讛 讛讘讟讬砖讛 专驻讜讬讛 讜拽诇讛 讜诇讗 讬专讙讬砖 讘讛 讛诪谉 讬注谉 讻讬 讛诪谉 讛讬讛 砖诪谉 注讘 讜讙住 讜诇讗 讬专讙讬砖 诪讘讟讬砖讛 专驻讜讬讛 讜拽诇讛 诇讻讱 讘讟砖 讘讻讞 讜讞讜讝拽 诇讛专讗讜转讜 讻讜讞讜 砖讬讛讬讛 讛诪谉 讛讙住 诪专讙讬砖 讘讛 讻讗诇讜 谞驻诇 注诇 讙讘讜 住诇注 诪砖拽诇 讞诪砖 住讗讬谉, 讜讗驻砖专 讚讛诪谉 讻讗讬讘 诇讬讛 讛讘讟讬砖讛 砖讘讟砖 讘讜 砖谞砖讘专讜 注爪诪讜转 讙讘讜 讜爪注拽 讜讬 诪讞诪转 讛讻讗讘, 讜谞专诪讝 讝讛 讘讗讜诪专讜 (讗住转专 讜, 讬讗) '讜址讬址旨专职讻执旨讬讘值讛讜旨 讘执旨专职讞讜止讘 讛指注执讬专 讜址讬执旨拽职专指讗 诇职驻指谞指讬讜 讻指旨讻指讛 讬值注指砖侄讉讛 诇指讗执讬砖讈' 讚讗讞专 砖讛专讻讬讘讜 '讜址讬执旨拽职专指讗' 诇职驻指谞指讬讜 讞诇拽 讛转讬讘讛 诇砖转讬诐 '讜址讬 拽指专指讗' 诇职驻指谞指讬讜 砖拽专讗 诇驻谞讬 诪专讚讻讬 讜址讬! 诪专讜讘 讛讻讗讘 砖讘讟砖 讘讜 讘注转 砖讛专讻讬讘讜.
讙诐 谞专讗讛 注讜讚 讟注诐 讚讘讟砖 注诇 讙讘讜 砖诇 讛诪谉 诇讛专讗讜转 诇讜 讻讬 讛讜讗 讙讜讘专 注诇讬讜 讘讝讻讜转 注住拽 讛转讜专讛 讛专诪讜讝 讘讗讜转 诇诪"讚 砖讛讜讗 诇砖讜谉 诇讬诪讜讚 讜注讜诇讛 注诇 讻诇 讛讗讜转讬讜转, 讜讛谞讛 讗讜转 诇诪"讚 专诪讜讝 讘讗讜转讬讜转 砖讛诐 注诇 讙讘 讗讜转讬讜转 讛诪谉 讻讬 诇诪注诇讛 诪讗讜转讬讜转 '讛诪谉' 讬砖 讗讜转讬讜转 '诇诪讚'.
讜诪讛 砖讗诪专 诇讜 讗讘诇 讘注诪诇拽 讻转讬讘 (讚讘专讬诐 诇讙, 讻讟) '讜职讗址转指旨讛 注址诇 讘指旨诪讜止转值讬诪讜止 转执讚职专止讱职' 讛讻讜谞讛 专讜爪讛 诇讜诪专 砖讛讻转讜讘 讗诪专 砖讗注砖讛 讗讜转讱 讘诪讛 转讞转 专讙诇讬 砖讗讚专讜住 注诇讬讱 讜诇讝讛 讗诪专 讘指旨诪讜止转值讬诪讜止 砖讛诐 注爪诪诐 讬讛讬讜 讘诪讛 转讞转 专讙诇讬讻诐 砖转讚专住讜 注诇讬讛诐 讜讙讘专 讬砖专讗诇.


砖讈指拽职诇指讛 注植爪执讬爪指讗 讚旨职讘值讬转 讛址讻旨执住旨值讗 讜职砖讈址讚职讬指讗 讗址专值讬砖讈指讗 讚旨职讗指讘讜旨讛指. 谞专讗讛 诇讬 讘住"讚 讚讘专 讝讛 拽专讛 诇讜 诇专诪讜讝 注诇 注谞讬讬谞讜 讻讬 讛拽诇讬驻讛 诪讝讜谞讛 诪谉 讛爪讜讗讛 讜诇讻谉 砖讚讬讗 诇讬讛 爪讜讗讛 注诇 专讗砖讜 砖砖诐 砖讜专讛 讻讞 拽诇讬驻转讜. 讜谞驻诇讛 讘转讜 诪讙讙 诇讗专抓 专诪讝 注诇 讻讞 拽诇讬驻转讜 砖讬驻讜诇 诇转讛讜诪讗 专讘讗, 讙诐 专诪讝 砖讗讜转讜 讛讬讜诐 谞驻讜诇 讬驻讜诇 讛诪讝诇 砖诇 讛诪谉.


讻旨职砖讈侄讛值谉 讬讜止专职讚执讬谉, 讬讜止专职讚执讬谉 注址讚 注指驻指专. 谞专讗讛 诇讬 讘住"讚 讘注驻专 谞专诪讝 注诇讬讬转诐 诪谉 讛讬专讬讚讛 讘讝讻讜转 砖讘注讬诐 驻专 砖诪拽专讬讘讬诐 讘讞讙, 讜谞专诪讝讜 讘'注驻专' 砖讛讜讗 '注' 驻专' 讜讘讝讛 驻专砖转讬 讘住"讚 (讘诪讚讘专 讻讙, 讬) '诪执讬 诪指谞指讛 注植驻址专 讬址注植拽止讘' 专讜爪讛 诇讜诪专 诪讬 讬讻讜诇 诇诪谞讜转 讛转讜注诇转 讜讛讟讜讘讛 砖讬讛讬讛 诇讬砖专讗诇 诪谉 注' 驻专, 讜诇讻谉 谞讗诪专 (转讛诇讬诐 拽讬讙, 讝) '诪职拽执讬诪执讬 诪值注指驻指专 讚指旨诇' 讗诇讜 讬砖专讗诇 砖讛诐 讚诇讬诐 讬讛讬讛 诇讛诐 拽讬诪讛 诪谉 注' 驻专.
讜旨讻职砖讈侄讛值谉 注讜止诇执讬谉, 注讜止诇执讬谉 注址讚 诇址讻旨讜止讻指讘执讬诐 专诪讝 讘讝讛 砖转讛讬讛 注诇讬讬转诐 讘转讻诇讬转 讛诪注诇讛 讜讛讛砖驻注讛 讛讙讚讜诇讛 砖专诪讜讝讛 讘讗讜转讬讜转 讻讜讻讘 砖讛讜讗 讻"讜 讻"讘, 讻诇讜诪专 砖驻注 讛讜讬"讛 讘"讛 砖诪住驻专讜 讻"讜 讘讻"讘 爪讬谞讜专讜转 砖讛诐 讻"讘 讗讜转讬讜转 讛转讜专讛 讜诇讝讛 讗诪专 注讜诇讬谉 注讚 讛讻讜讻讘讬诐.


讗指诪址专: 讜址讬 诪执讘旨值讬转指讗, 讜址讬 诪执讘旨职专指讗. 谞专讗讛 诇讬 讘住"讚 谞讝专拽讜 讚讘专讬诐 讗诇讜 讘驻讬讜 砖讬砖 讘讛诐 讟注诐 讗祝 注诇 驻讬 砖诇讗 讛讬讛 诪讘讬谉 诪讛 讛讜讗 砖讞! 讜讛讬讬谞讜 讻讬 讛诪谉 讛专注 讻驻讜诇 讘专注 砖诇讜 诪讘讬转 讜诪讞讜抓 讻讬 讘转讜讱 讗讜转讬讜转 讛诪谉 讬砖 注讜讚 讛诪谉 讗讞专 讻讝讛 讛"讛 诪"诐 谞讜"谉, 诇讛讜专讜转 讻讬 讛讜讗 讛诪谉 讛专注 讘谞讙诇讛 讜讛诪谉 讛专注 讘谞住转专 讜诇讻谉 讗诪专 讜址讬 诪执讘旨值讬转指讗, 讜址讬 诪执讘旨职专指讗! 讚讛讬讬谞讜 讜址讬 诪执讘旨值讬转指讗 讛诪谉 讛驻谞讬诪讬 讜址讬 诪执讘旨职专指讗 讛诪谉 讛讞讬爪讜谉, 讜注讜讚 讗诪专 讘' 驻注诪讬诐 讜址讬 讻讬 讛诪谉 讛"讛 诪转驻讗专 讘诇讘讘讜 讜讗讜诪专 砖讬砖 诇讜 诇讘 诪讘讬谉 讜爪讜驻讛 诇诪专讞讜拽 讜诇讻谉 讗诪专讜 专讝"诇 注诇 讗讜诪专讜 (讗住转专 讛, 讬讙) '讜职讻指诇 讝侄讛 讗值讬谞侄谞旨讜旨 砖止讈讜侄讛 诇执讬' 转讬讘转 讝侄讛 讗诪专讛 注诇 诇讘讜 砖讛讬讜 讻诇 讙谞讝讬讜 讞转讜诪讬诐 注诇 诇讘讜, 讜诇讻谉 讻砖讗诪专讛 讗住转专 (讗住转专 讝, 讚) 讻执旨讬 谞执诪职讻址旨专职谞讜旨 讗植谞执讬 讜职注址诪执旨讬 诇职讛址砖职讈诪执讬讚 诇址讛植专讜止讙 讜旨诇职讗址讘值旨讚 讜讻讜', 讗诪专 诇讛 (讗住转专 讝, 讛) '诪执讬 讛讜旨讗 讝侄讛 讜职讗值讬 讝侄讛 讛讜旨讗 讗植砖侄讈专 诪职诇指讗讜止 诇执讘旨讜止 诇址注植砖讉讜止转 讻值旨谉' 专讜爪讛 诇讜诪专 注转讛 谞专讗讛 砖讗讚诐 讝讛 讗砖专 注砖讛 讻谉 讬砖 诇讜 诇讘 专讞讘 诇讞砖讜讘 诪讞砖讘讜转 诇诪专讞讜拽 讜爪讚 讗讜转讱 讘专砖转 诇讘讜 砖讬讚注 砖讗转 讬讛讜讚讬转 讜谞转谉 注讬谞讬讜 诇讛专讜讙 讗讜转讱 讜诪讞诪转 砖讗转 诪诇讻讛 诇讗 讬讜讻诇 诇讛诇砖讬谉 注诇讬讱 讘驻讬专讜砖 诇讛专讜讙 讗讜转讱 诇讻讱 注砖讛 转讞讘讜诇讛 讝讜 诇讻转讜讘 讘讞讜拽讬 诪讚讬 讜驻专住 诇职讗址讘值旨讚 讗侄转 讻指旨诇 讛址讬职旨讛讜旨讚执讬诐 讘住转诐 砖讗讝 注诇 驻讬 讞讜拽讬 诪讚讬 讜驻专住 讻讬讜谉 砖讗转 讬讛讜讚讬转 谞讻谞住转 讘讻诇诇 讛讙讝专讛 讜讗讬 讗驻砖专 诇驻讟专讱 讗驻讬诇讜 讗转 诪诇讻讛 讜诇讻谉 注转讛 讗诪专 讗讞砖讜专讜砖 讜讬 诪讘讬转讗 讛诪谉 讛驻谞讬诪讬 讜讬 诪讘专讗 讛诪谉 讛讞讬爪讜谉.


专侄诪侄讝 专指诪址讝 诇讜止 砖讈侄注指转执讬讚 讘旨侄谉 诇指爪值讗转 诪执诪旨侄谞旨讜旨 砖讈侄讬旨值爪值讗 诪执诇旨执驻职谞值讬 讛址诪旨侄诇侄讱职 讘旨址讞植诪执砖旨讈指讛 诇职讘讜旨砖讈值讬 诪址诇职讻讜旨转 砖讈侄谞旨侄讗直诪址专 讜旨诪指专职讚殖旨讻址讬 讬指爪指讗 诪执诇执旨驻职谞值讬 讛址诪侄旨诇侄讱职 讜职讻讜旨'. 讜讬砖 诇讛讘讬谉 诇诪讛 讻驻诇 讛诇砖讜谉 讘讗诪专讜 专侄诪侄讝 专指诪址讝 诇讜止? 讜谞专讗讛 诇讬 讘住"讚 砖谞讬 专诪讝讬诐 专诪讝 诇讜 讗讞讚 讘讞诪砖讛 讞诇讬驻讜转 诇讘讙讚讬 诪诇讻讜转 (讘专讗砖讬转 诪讛, 讻讘) 讜讗讞讚 讘砖诇砖 诪讗讜转 讻住祝 讛讜讗 诪指专职讚殖旨讻址讬 讬职讛讜旨讚执讬 砖注讜诇讛 砖诇砖 诪讗讜转 注诐 讛讻讜诇诇.
讜诪讛 砖讗诪专 讻旨职驻执讬 讻旨值谉 诇执讘旨执讬, 讚专讬砖 讻讬 注诐 讛讗讜转讬讜转 讙讬诪讟专讬讗 诇讘, 讜讝讛讜 (讘专讗砖讬转 诪讛, 讬讘) '讻执旨讬 驻执讬' 专讜爪讛 诇讜诪专 诇讘讬 讻诪讜 驻讬 讜驻讬 讻诪讜 诇讘讬.


砖讈执讙旨值专 诇讜止 讬址讬执谉 讬指砖讈指谉 砖讈侄讚旨址注址转 讝职拽值谞执讬诐 谞讜止讞指讛 讛值讬诪侄谞旨讜旨. 谞专讗讛 诇讬 讘住"讚 讬址讬执谉 讬指砖讈指谉 专诪讝 诇讙讘讜专讜转 砖讬爪讗讜 拽讜讚诐 讛讞住讚讬诐 诇讻谉 谞拽专讗讬诐 讬址讬执谉 讬指砖讈指谉 讜专诪讝 讗讜转诐 讘讬讬谉 讬砖谉 砖砖讙专 诇讜 讜谞专诪讝 讝讛 诪讗讜诪专讜 (讘专讗砖讬转 诪讛, 讻讙) '诪执讟旨讜旨讘 诪执爪职专指讬执诐' 讻讬 讞诇拽 讛讟讜讘 讛诪讞讬讛 讗转 诪爪专讬诐 讛讜讗 讗讜专 讛讙讘讜专讜转 讻讬 讛讬讛 诇讛诐 讬谞讬拽讛 诪谉 诪"讞 爪专讜驻讬诐 砖诪讜转 讗直诇止拽执讬诐 讚诇讻讱 谞拽专讗讜 讘谞讬 讞诐 讻诪讜 砖讻转讘 专讘讬谞讜 讛讗专"讬 讝"诇.


'砖指讉砖止讉谉' 讝讜旨 诪执讬诇指讛, 讜职讻值谉 讛讜旨讗 讗讜止诪值专 '砖指讉砖讉 讗指谞止讻执讬 注址诇 讗执诪职专指转侄讱指'. 驻讬专砖 专砖"讬: 诪讬诇讛 砖谞转谞讛 讘讗诪讬专讛 讜诇讗 讘讚讬讘讜专 砖谞讗诪专 (讘专讗砖讬转 讬讝, 讟) '讜址讬止旨讗诪侄专 讗直诇止拽执讬诐 讗侄诇 讗址讘职专指讛指诐 讜职讗址转指旨讛 讗侄转 讘职旨专执讬转执讬 转执砖职讈诪止专'. 讜拽砖讗 讗讬 诪砖讜诐 讛讻讬 讛讗 讗讬讻讗 讻诪讛 诪爪讜转 砖谞转谞讜 讘讗诪讬专讛 讜诇讗 谞拽讬讟 讘讛讜 讚讘讜专, 诪爪讜转 讛拽讟讜专转 讜诪爪讜转 拽专讘谉 驻住讞 讜拽讚讜砖 讛讞讜讚砖?
讜谞专讗讛 诇讬 讘住"讚 讻讬 讬讚讜注 讻诇 诪爪讜讛 砖讛讬讗 拽砖讛 诇讙讜祝 专讗讜讬 诇讗讜诪专讛 讘诇砖讜谉 讚讘讜专 砖讛讜讗 拽砖讛 讜讻诇 诪爪讜讛 砖讗讬谞讛 拽砖讛 诇讙讜祝 谞讻转讘讛 讘诇砖讜谉 讗诪讬专讛 砖讛讬讗 专讻讛, 讜讻诪讜 砖讗诪专讜 专讝"诇 讚讘讜专 拽砖讛 讗诪讬专讛 专讻讛, 讜注诇 讻谉 诪爪讜转 讛谞讝讻专讬诐 诇注讬诇 讘讚讬谉 讛讜讗 砖讬讛讬讜 谞讗诪专讬诐 讘诇砖讜谉 讗诪讬专讛 讚讗讬谞诐 拽砖讬诐 诇讙讜祝 讗讘诇 诪讬诇讛 讚拽砖讛 诇讙讜祝 专讗讜讬 砖转讛讬讛 讘诇砖讜谉 专讻讬诐, 讜谞诪爪讗 砖讬谞讛 讘讛 讛讻转讜讘 诇讜诪专 讗讜转讛 讘诇砖讜谉 讗诪讬专讛, 讜诇讻谉 讚专讬砖 讗执诪职专指转侄讱指 注诇 诪讬诇讛 讚讗讬转 讘讛 讞讚讜砖 砖砖讬谞讛 讘讛 诇诪讻转讘 讗讜转讛 讘诇砖讜谉 讗诪讬专讛 讗祝 注诇 驻讬 砖专讗讜讬讛 诇讛讻转讘 讘诇砖讜谉 讚讘讜专 讜讛专讬 讝讛 讞讬讚讜砖!


砖讈侄诇旨止讗 转旨职讛值讗 转旨职拽讜旨诪指讛 诇职诪址驻旨指诇指转指谉 砖讈侄诇 专职砖讈指注执讬诐. 讛讗 讚谞拽讬讟 诇砖讜谉 转旨职拽讜旨诪指讛, 谞专讗讛 诇讬 讘住"讚 讞讜诇讛 砖讗讬谞讜 讙讜住住 注讜砖讬谉 诇讜 转拽讜谉 注诇 讬讚讬 住诪诪谞讬诐 讜砖讜讗诇讬谉 注诇讬讜 诪讛 讟讬讘讜 讜诪讛 讬讗讻诇, 讗讘诇 讛讙讜住住 讗讬谉 注讜住拽讬诐 讘转讬拽讜谉 砖诇讜 诪转讬讗砖讬诐 诪诪谞讜 讜讗讬谉 砖讜讗诇讬谉 注诇讬讜 诪讛 讟讬讘讜 讜诪讛 讬讗讻诇 讻讬 讛讜讗 谞讞砖讘 讗爪诇诐 诪转, 讜诇讝讛 讗诪专 诇讗 转讛讬讛 诇讛诐 转旨职拽讜旨诪指讛 讛讬讗 诪讜专讻讘转 讜谞讟专拽讜谉 讛讬讗 转旨执拽旨讜旨谉 诪址讛, 专讜爪讛 诇讜诪专 诇讗 讬讛讬讛 诇讛诐 转讬拽讜谉 讜讗讬谉 砖讜讗诇讬谉 注诇讬讛诐 诪讛 讜诪讛 讘诪驻诇转诐.


'讜址讬止旨讗诪侄专 讛址诪侄旨诇侄讱职 诇职讗侄住职转值旨专 讛址诪址旨诇职讻指旨讛 讘职旨砖讈讜旨砖址讈谉 讛址讘执旨讬专指讛 讛指专职讙讜旨 讛址讬职旨讛讜旨讚执讬诐 讜职讗址讘值旨讚 讞植诪值砖讈 诪值讗讜止转 讗执讬砖讈' 诪职诇址诪旨值讚 砖讈侄讘旨指讗 诪址诇职讗指讱职 讜旨住职讟指专讜止 注址诇 驻旨执讬讜. 谞专讗讛 诇讬 讘住"讚 砖讘讗 诇讜诪专 '讜址讬 讗址讘值旨讚' 讞植诪值砖讈 诪值讗讜止转 讗执讬砖讈 (讗住转专 讟, 讜), 讻诇讜诪专 讜讬 注诇 砖讗讘讚讜 讞诪砖 诪讗讜转 讗讬砖 讜讘讗 诪诇讗讱 讜住讟专讜 注诇 驻讬讜 砖诇讗 讛谞讬讞讜 诇讛讜爪讬讗 诪驻讬讜 讗讜转 讬讜"讚 砖诇 讜址讬, 讗诇讗 讬爪讗 讗讜转 讜讗"讜 砖诇 讜址讬 讚讘讜拽 注诐 讗讘讚 砖谞讘诇注讛 讗讜转 讛讬讜"讚, 讜注诇 讬讚讬 讻讱 谞砖诪注 诪驻讬讜 砖讗诪专 讜职讗址讘值旨讚 讞植诪值砖讈 诪值讗讜止转 讗执讬砖讈 讜诇讗 谞砖诪注 讜址讬 砖讗诐 讛讬讛 谞砖诪注 讜址讬 诇讗 讛讬转讛 讗住转专 诪讘拽砖转 诪诪谞讜 诇转转 (讗住转专 讟, 讬讙) '讙址旨诐 诪指讞指专 诇址讬职旨讛讜旨讚执讬诐 讗植砖侄讈专 讘职旨砖讈讜旨砖指讈谉 诇址注植砖讉讜止转 讻职旨讚指转 讛址讬旨讜止诐' 讜讛讬讜 诪驻住讬讚讬诐 讗转 讬讜诐 讟讜讘 讛砖谞讬 讛讝讛 砖诇 讬讜诐 讟"讜.
讜谞专讗讛 诇讬 讚讛诪诇讗讱 谞专诪讝 讘转讬讘转 讬讛讜讚讬诐 讚讻转讬讘 讜职讛指专职讙讜旨 讛址讬职旨讛讜旨讚执讬诐 讜职讗址讘值旨讚 讞植诪值砖讈 诪值讗讜止转 讗执讬砖讈, 讻讬 转讬讘转 '讬职旨讛讜旨讚执讬诐' 讬转讬专讛 讜讛讬讬谞讜 讻讬 讬职旨讛讜旨讚执讬诐 [75] 讙讬诪讟专讬讗 注"讛, 讜注诐 谞拽讜讚讜转 砖讜专"拽 讜讞讬专"拽 砖讛诐 诪住驻专 注砖专讬诐 讛专讬 爪"讛 讻诪谞讬谉 诪址诇职讗指讱职 注诐 讛讗讜转讬讜转 [95].
谞专讗讛 诇讬 讘住"讚 讚拽专讗诐 讘旨职谞值讬 讗值诇执讬诐 讚讬讚讜注 诪讛 砖讻转讘 专讘讬谞讜 讛讗专"讬 讝"诇 讘注抓 讞讬讬诐 讘住讜讚 讛讻转讜讘 (讘诪讚讘专 讬讗, 讻讜) '砖值讈诐 讛指讗侄讞指讚 讗侄诇职讚指旨讚 讜职砖值讈诐 讛址砖值旨讈谞执讬 诪值讬讚指讚' 讻讬 讚讚 讬诪讬谉 讬讜谞拽 诪谉 讗讜转讬讜转 讗值志诇 讚砖诐 讗直诇止拽执讬诐 讜讚讚 砖诪讗诇 讬讜谞拽 诪谉 讗讜转讬讜转 诪讬 讚砖诐 讗直诇止拽执讬诐 注讬讬谉 砖诐, 讜讬讚讜注 讚讛讗讘讜转 讛诐 讻诪讜 讚讚讬谉 砖诪谞讬拽讬谉 讗转 讬砖专讗诇 讜讗诐 讻谉 讗讘专讛诐 讗讘讬谞讜 注"讛 讛讜讗 讚讚 讬诪讬谉 砖讬讜谞拽 诪谉 讗值志诇 讚砖诐 讗诇拽讬诐 讜讬爪讞拽 讗讘讬谞讜 注"讛 讚讚 砖诪讗诇 砖讬讜谞拽 诪谉 讬诐 讚砖诐 讗诇拽讬诐 讜讬注拽讜讘 讻诇讜诇 诪砖谞讬 讛讚讚讬诐 讜诇讻谉 谞拽专讗讬诐 讛讗讘讜转 讘旨职谞值讬 '讗值诇执讬诐' 砖讛诐 讻诪讜 讛讚讚讬诐 砖讬讜谞拽讬诐 诪谉 讗值志诇 讜诪谉 讬诐 爪讬专讜祝 讗值诇执讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注讘讚 砖拽谞讛 谞讻住讬诐. 注"诇 讟讜 注"讗 专砖"讬 讚"讛 讜讝讛 讘讗:





驻谞讬 讬讛讜砖注

讘转讜住' 讘讚"讛 讜讚讞讬 注砖专讛 讗诇驻讬 讻讻专讬 讻住驻讗 砖诪注转讬 砖注砖专转 讗诇驻讬 讻讻专讬 讻住祝 讜讻讜' 砖讬转谉 诇讗讞砖讜专讜砖 讻诇 驻讚讬讜谞谉 讚讜拽 讜转砖讻讞 注讻"诇. 讜讛讚讘专讬诐 转诪讜讛讬诐 诪讗讚 讜讻讘专 爪讜讜讞讜 拽诪讗讬 讚拽诪谉 讜讗祝 讗谞讬 讗注谞讛 讗转 讞诇拽讬 诪砖讜诐 讚讗讬转讗 讘诪讚专砖 讻砖砖诪注 诪砖讛 讜谞转谞讜 讗讬砖 讻驻专 谞驻砖讜 谞转讬讬专讗 讜讗诪专 讛讬讗讱 讗驻砖专 注讜专 讘注讚 注讜专 讜讻诇 讗砖专 诇讗讬砖 讬转谉 讘注讚 谞驻砖讜 讜诪住讬拽 讛转诐 讚讗诪专 诇讜 讛拽讘"讛 诇讗 讻诪讜 砖讗转讛 住讘讜专 讗诇讗 讻讝讛 讬转谞讜 讜驻诇讬讙讬 讛转诐 转谞讗讬 讜讗诪讜专讗讬 讟讜讘讗 专' 讬讛讜讚讗 讘专 讗诇注讗讬 讗诪专 诪爪讬谞讜 驻讚讬讜谉 砖诇 讗讚诐 讻讻专 讻住祝 讜讻讜' 讜诪讬讬转讬 诇讛 诪拽专讗 讚谞讘讬讗讬诐 专' 讬讜住讬 讗诪专 诪诪讜爪讬讗 砖诐 专注 讗转讛 诇诪讚 诪讗讛 住诇注讬诐 讜讻讜' 专砖讘"诇 讗诪专 诪讗讜谞住 讗转讛 诇诪讚 讜讻讜' 专' 讬讜讚讗 讘专 住讬诪谉 讗诪专 诪砖讜专 谞讙讞 讗转讛 诇诪讚 讚讻转讬讘 讗诐 注讘讚 讬讙讞 讻住祝 砖诇砖讬诐 砖拽诇讬诐 讬转谉 讜讻讜' 注讻"诇 讛诪讚专砖 讜讗祝 砖讗诇讜 讜讗诇讜 讚讘专讬 讗诇拽讬诐 讞讬讬诐 讚讘讗诪转 讗讬谉 拽爪讘讛 诇讘谞讬 讞讜专讬谉 诪"诪 讘注讘讚 诪讬讛讗 讻诇 讗谞驻讬 砖讜讬谉 砖讬砖 诇讜 拽爪讘讛 诇' 砖拽诇讬诐 诪诪砖 讚诪讬 讻讜驻专 谞驻砖讜 讚诪讬 谞讬讝拽 讚讛讗 诇' 砖拽诇讬诐 讚注讘讚 诪砖讜专 谞讙讞 转讞转 讻讜驻专 讛讜讗. 讜讗"讻 讛诪谉 讛专砖注 砖专爪讛 诇讛砖诪讬讚 讻诇 讛讬讛讜讚讬诐 专爪讛 诇砖诇诐 诇讗讞砖讜专讜砖 讚诪讬 注讘讚 讘注诇诪讗 讻诪讗诪专 讗住转专 讜讗诇讜 诇注讘讚讬诐 讜诇砖驻讞讜转 谞诪讻专谞讜 讜讗"讻 爪讗 讜讞砖讜讘 讚诪谞讬谉 讬砖专讗诇 诇注讜诇诐 讛诐 讻驻讬 砖讬爪讗讜 诪诪爪专讬诐 讜讻讬讜谉 砖诪讞爪讬转 讛砖拽诇 注讜诇讛 诇诪讗讛 讻讻专 讻住祝 讜诪谞讛 砖诇 拽讚砖 讻驻讜诇 讛讬讛 讛讜"诇 诪讗转讬诐 讻讻专 讗"讻 讻砖转讞砖讜讘 砖诇砖讬诐 砖拽诇讬诐 诇讻诇 讗' 讚讛讬讬谞讜 砖砖讬诐 驻注诪讬诐 诪讗转讬诐 讻讻专 讛专讬 砖谞讬诐 注砖专 讗诇祝 讻讻专 讜讛诪谉 砖谞转谉 注砖专转 讗诇驻讬诐 讛讬讬谞讜 诇驻讬 砖讘讬诪讬 讬讞讝拽讗诇 讛讜住讬驻讜 砖转讜转 注诇 讛诪砖拽诇 讜讬讞讝拽讗诇 诪拽诪讬 讛讻讬 讛讜讛 讗"讻 注砖专转 讗诇驻讬诐 讻讻专 讚讛诪谉 讛谉 砖谞讬诐 注砖专 讗诇祝 讚讘讬诪讬 诪砖讛 讜讗"讻 讛讞砖讘讜谉 诪讻讜讜谉 诇讙诪专讬 讜讝讛 砖讻转讘讜 讛转讜住驻转 砖谞转谉 讻诇 讚诪讬 驻讚讬讜谞谉 砖讛谉 讚诪讬 驻讚讬讜谉 注讘讚 诪诪砖 专拽 注讬拽专 讚讘专讬讛诐 砖讛讜爪专讻讜 诇讛讘讬讗 专讗讬讛 讚讗讬谉 诇讛拽驻讬讚 注诇 注讬拽专 诪谞讬谞诐 讗诇讗 讻驻讬 讛讞砖讘讜谉 砖讬爪讗讜 诪诪爪专讬诐 讻讚诪砖诪注 讘讻诪讛 讚讜讻转讬 讜讘讻诪讛 住驻专讬 诪驻专砖讬诐 讜讘讝讜讛专 讚诇注讜诇诐 注讬拽专 诪谞讬谞诐 砖诇 讬砖专讗诇 讗讬谞讜 讗诇讗 住' 专讬讘讜讗 讜讚讜"拽 讛讬讟讘:


诇讗讞专 讬诪讬诐 专讘讬诐 砖讻转讘转讬 讻诇 讝讛 讗讬住转讬讬注' 诪讬诇转讗 砖讛讜爪专讻转讬 诇注讬讬谉 讘诇' 讛专讜拽讞 讝"诇 讘讛诇讻讜转 驻讜专讬诐 讘诪讬讚讬 讚谞驻拽讗 诪讬谞讬讛 诇讚讬谞讗 诪讚讬 注讘专讬 讚专讱 注讬讜谉 诇砖讜讟讟 讘讚讘专讬讜 讗砖讻讞谞讗 诪专讙谞讬转讗 讚诇讬转 讘讬讛 讟讬诪讗 讘讻诪讛 讚专讜砖讬诐 诪专讜诪讝讬诐 诪转讜拽讬诐 诪讚讘砖 讛砖讬讬讻讬诐 诇注谞讬谞讬 诪讙讬诇转 讗住转专 讘诪讝诪讜专 讗讬诇转 讛砖讞专 讛谞讚专砖 注诇 注谞讬谉 讗住转专 讜砖诐 诪爪讗转讬 讗转 砖讗讛讘讛 谞驻砖讬 讘注谞讬谉 注砖专转 讗诇驻讬诐 讻讻专 讻住祝 讙"讻 诪诪砖 注诇 讛讚专讱 砖讻转讘转讬 讻讗谉 讜诇讗 讛讟转讬 讬诪讬谉 讜砖诪讗诇 讜谞转转讬 砖诪讞讛 讙讚讜诇讛 讘诇讘讬 诪诪砖 讻讬讜诐 诪讜注讚 讻拽专讬讗转 讛诪讙讬诇讛 砖讝讻讬转讬 诇讻讜讬谉 诇讚注转 讛讙讚讜诇 讘注诇 讛专讜拽讞 讝"诇 砖讝讻讛 诇专讛"拽 讜讗讜诇讬 讘专 诪讝诇讬讛 讗谞讗 诇讛讗 诪讬诇转讗 讜诇讚注转讬 讘诇讬 住驻拽 砖讚讘专讬 讛转讜住' 讻讗谉 讬爪讗讜 诪驻讬 拽讚讜砖 砖诇 讘注诇 讛专讜拽讞 讘注爪诪讜 砖讛讬讛 讘讬诪讬 讞讻诪讬 讛转讜住' 讻谞讜讚注:





诪专讗讬转 讛注讬谉

讛讻讬谉 诇讜 转谞讗 诇讜 讛讻讬谉. 驻讬专砖转讬 讘诪"砖 专讝"诇 讘诪讚专砖 砖诪讚讚 注爪诪讜 注诇 讛注抓 讜讗"讻 讛专讬 讛注抓 诪讜讻谉 诇讻诇讘讬诐 讛讜讗 讜讘谞讬讜. 讗"谞 讚讘砖讟专 砖谞诪讻专 诇诪专讚讻讬 讛讜讘讗 讘转讜住驻转讗 讛讘讬讗讛 讛专讘 注讬专 讜拽讚讬砖 讛专砖讘"讗 讛诇讜讬 讝"诇 讘住驻专 诪谞讜转 讛诇讜讬 讻转讘 讬转谞住讞 讗注 诪谉 讘讬转讬讛 讜讝拽讬祝 讬转诪讞讬 注诇讜讛讬 讗诐 诇讗 讬砖专转 诇诪专讚讻讬. 讜谞诪爪讗 讚诪拽讚诐 拽讚诪转讛 讝讛 砖谞讬诐 讻讘专 讛讻讬谉 诇注爪诪讜 讛转诇讬讛 砖讬转诇讛 注诇 注抓. 讜讝"砖 转谞讗 诇讜 讛讻讬谉 讚诪拽讜讚诐 诇讜 讛讻讬谉 讘转谞讗讬 砖讛转谞讛 注诇 注爪诪讜. 讜讝讛讜 砖讛拽讚讬诐 转谞讗 诇讜 讛讻讬谉 讜讗讬谞讜 讻驻砖讟 讛讻转讜讘 讚注转讛 讛讻讬谉 讛注抓 讚拽讜讚诐 诇讻谉 讝讛 砖谞讬诐 诇讜 讛讻讬谉:


讗拽谞讬 讘讛 讘讜砖转讬 讜拽讟诇讛 讛砖转讗 讗讬拽谞讬 讘讚讬讚讬 讜诪讘注讬 诇诪拽讟诇讬. 诪讘讜讗专 讻讗谉 讚讜砖转讬 讛专砖注讛 谞讛专讙讛 讜讻谉 诪讘讜讗专 讘转专讙讜诐 砖谞讬 讜讘讻诪讛 讚讜讻转讬. 讜讗谞讬 转诪讬讛 注诇 讛专讘 注讬讜谉 讬注拽讘 讝"诇 讘驻专拽讬谉 诇注讬诇 注诇 讚祝 讬"讙 讚"讛 讛讻住祝 谞转讜谉 诇讱 砖讻转讘 讚诇讗 诪爪讬谞讜 砖讛专讙讜 讜砖转讬 讜诇拽讞讛 讛诪谉 诇砖驻讞转讜 讜讝"砖 讗住转专 讗诇讜 诇注讘讚讬诐 讜诇砖驻讞讜转 谞诪讻专谞讜 砖讻讘专 注砖讛 讻谉 诇讜砖转讬 讝讛转"讚 注"砖 讜转讬诪讛 注诇 讛专讘 讝"诇 砖讻转讘 讚诇讗 诪爪讬谞讜 砖讛专讙讜 讜砖转讬 讜讞讬讚砖 讛专讘 讝"诇 讚诇拽讞讛 讛诪谉 诇砖驻讞转讜 讜讝"砖 讗住转专 讜讗诇讜 诇注讘讚讬诐 讜诇砖驻讞讜转 讜讻讜' 讜讛诐 讚讘专讬诐 转诪讜讛讬诐 讜讛专讬 讛砖"住 讛讻讗 拽专讬 讘讞讬诇 砖讗诪专讛 讗住转专 讗拽谞讬 讘讛 讘讜砖转讬 讜拽讟诇讛 讜讻谉 讛讜讗 讘转专讙讜诐 砖谞讬 讜专讘讬谞讜 诪讛专"讗 诪讙专诪讬讝讗 讝"诇 讘驻讬专讜砖讜 讻"讬 讻转讘 诪专讝"诇 砖爪讬讜讛 诇转诇讜转讛:


讜讛诪驻专砖讬诐 讻转讘讜 讚注讘专转讜 砖诇 讗讞砖讜专讜砖 注诇 讛诪谉 砖讛专讙 讜砖转讬 砖诪专讛 谞爪讞 讜讛讬讛 诪诪转讬谉 诇讘讗 注转讜 诇讛谞拽诐 诪诪谞讜. 讜诇驻讬 讚讘专讬讛诐 专讜讞 诇讘砖讛 讗转 讗住转专 诇讜诪专 诇讗讞砖讜专讜砖 讻讚讘专讬诐 讛讗诇讛 讗拽谞讬 讘讜砖转讬 讜拽讟诇讛 诇注讜专专 讻注住讜 讜专讜讙讝讜 注诇 讛诪谉 讻讬 专讘转 砖讘注讛 诇讛 谞驻砖讜 注诇 讝讛:


讜讞诪转 讛诪诇讱 砖讻讻讛 砖转讬 砖讻讬讻讜转 讛诇诇讜 诇诪讛 讗讞转 砖诇 诪诇讻讜 砖诇 注讜诇诐 讜讗讞转 砖诇 讗讞砖讜专讜砖 讜讗诪专讬 诇讛 讗讞转 砖诇 讜砖转讬 讜讗讞转 砖诇 讗住转专. 诇驻讬 讚讘专讬 讛诪驻专砖讬诐 讚砖讜诪讗 讛讬转讛 讘诇讘 讗讞砖讜专讜砖 讜讗砖 转讜拽讚 讘拽专讘讜 注诇 讛诪谉 砖讛讬讛 住讬讘讛 诇讛专讬讙转 讜砖转讬 讜讛讬讛 诪砖转讗讛 诪讞专讬砖 注讚 讻讬 讬讘讗 讬讜诪讜 专讜讞 讛拽讚砖 谞讝专拽讛 讘驻讬 讗住转专 讛诪诇讻讛 诇讜诪专 讻讚讘专讬诐 讛讗诇讛 讜诪爪讗讛 讞谉 讘注讬谞讬讜. 讜谞转讙讚诇 讗讬讘转 讛诪谉. 讜讬讘讗 注诇 谞讻讜谉 讜讞诪转 讛诪诇讱 砖讻讻讛 注诇 讜砖转讬 讜讗住转专: 
讜讗驻砖专 诇专诪讜讝 讘驻住讜拽 讜谞拽讚讬诐 诪"砖 专讝"诇 讚诪砖讛 专讘讬谞讜 讛转驻诇诇 诇讘讟诇 讛讙讝讬专讛 讙诐 讗诪专讜 专讝"诇 讚讚讜讚 讛注"讛 讛转驻诇诇 注诇 讝讛. 讜谞转讘讟诇讛 讛讙讝专讛 讜谞砖讗专讜 讬砖专讗诇 讜讬讘讗 诪砖讬讞 讘谉 讚讜讚 讜转讛讬讛 讙讗讜诇讛 砖诇讬诪讛. 讜讝讛 专诪讝 讜讞诪转 讛诪诇讱 砖讻讻讛 驻讬专讜砖 讞诪转 讛诪诇讱 诪诇讻讜 砖诇 注讜诇诐 砖讻讻"讛 讘讝讻讜转 诪砖讛 讙讬诪讟专讬讗 砖讻讻"讛 讜住"转 讞诪转 讛诪诇讱 砖讻讻讛 讙讬诪讟专讬讗 诪砖讬讞 讘谉 讚讜讚 讜专"转 讙讬诪讟专讬讗 砖讚讬 注诐 讛讻讜诇诇. 讜讛谞讛 诪砖讛 讘谉 注诪专诐 住"转 讛诪谉 讚讘讝讻讜转讜 讜转驻诇转讜 谞讬爪讜诇谞讜 诪讛诪谉 讜专"转 讙讬诪讟专讬讗 讛讜讬讛 讗诇讛讬诐 讜注讜讚 讬砖 诇专诪讜讝 讚专"转 诪砖讛 讘谉 注诪专诐 讛讜讗 诪谉 讘讗专 注谞谞讬诐 讚讛诪谉 讘讝讻讜转 诪砖讛 讻住"转 诪砖讛 讘谉 注诪专诐 讜专"转 诪谉 讘讗专 注谞谞讬诐 讚讗讞专 诪讬转转 诪专讬诐 讜讗讛专谉 讛讬讜 砖诇砖转谉 讘讝讻讜转 诪砖讛. 注讜讚 讬砖 诇专诪讜讝 讜讞诪转 讛诪诇讱 讚专"转 讜"讛 砖讬讛讬讛 砖诪讜 砖诇诐 讻砖讬讘讗 诪砖讬讞 讘谉 讚讜讚 砖讛讜讗 讙讬诪讟专讬讗 住"转 讜讞诪转 讛诪诇讱 砖讻讻"讛 砖讗讝 讬诪讞讛 讝讻专 注诪诇拽 讜诇讙诪专讬 讞诪转 讛诪诇讱 砖讻讻讛:





砖注专讬 转讜专转 讘讘诇

(讟讝 专注"讗) 砖砖诪砖讬 诪讜讞拽 讜讙讘专讬讗诇 讻讜转讘.鈥斪欁� 诇讚讬讬拽: 诇驻讬 讛谞讜讚注 讗讬谉 讛拽讘"讛 注讜砖讛 谞住讬诐 砖诇讗 诇爪讜专讱 讙讚讜诇. 讗"讻 诇诪讛 讛讜爪专讱 谞住 讝讛? 诇讗 讬诪讞讜拽 砖诪砖讬 讜诇讗 讬讛讗 爪讜专讱 诇讙讘专讬讗诇 诇讻转讜讘. 讜砖诪注转讬 诪讗讚讜谞讬 讗讘讬 诪讜专讬 讛专讘 专' 讞讬讬诐 砖诇诪讛 讝诇诇讛"讛 注谞讬谉 谞讻讘讚 讘讝讛. 讻讬 讻谉 讻转讜讘 "讜讬讜讚注 讛讚讘专 诇诪专讚讻讬 讜讬讙讚 诇讗住转专 讛诪诇讻讛 讜转讗诪专 讗住转专 诇诪诇讱 讘砖诐 诪专讚讻讬" (讗住' 讘 讻讘) - 讛谞讛 驻转讞 讛讻转讜讘 讘诇砖讜谉 讛讙讚讛 讜讗讞"讻 讘诇砖讜谉 讗诪讬专讛; 讜诇讘住讜祝 讻转讬讘 "讜讬诪爪讗 讻转讜讘 讗砖专 讛讙讬讚 诪专讚讻讬 讜讙讜'" 砖讜讘 讘诇砖讜谉 讛讙讚讛. 讛诇讗 讚讘专 讛讜讗. 讜讛谞讛 讛驻专砖 讬砖 讘讬谉 诇砖讜谉 讗诪讬专讛 讜诇砖讜谉 讛讙讚讛, 讻诪讜 砖讻转讘 专砖"讬 讝"诇 讘驻' 讬转专讜 (讬讟 讙), 讜诪拽讜专讜 讘诪讻讬诇转讗 砖诐: 讻讛 转讗诪专 诇讘讬转 讬注拽讘 讗诇讜 讛谞砖讬诐 讘诇砖讜谉 专讻讛, 讜转讙讬讚 诇讘谞讬 讬砖专讗诇 讚讘专讬诐 讛拽砖讬诐 讻讙讬讚讬谉. 讜讘注谞讬谉 砖诇驻谞讬谞讜 讻讗砖专 谞讜讚注 讛讚讘专 诇诪专讚讻讬 讻讬 砖讜诪专讬 讛住祝 诪讘拽砖讬诐 诇砖诇讜讛 讬讚 讘诪诇讱 诇讗 讛转诪讛诪讛 讗祝 专讙注 讜讬专抓 诪讛专 讜讬讘讗 诇讗住转专 讛诪诇讻讛 讜讬住驻专 诇讛 讗转 讛讚讘专 讛讝讛 讜讬讙讚 诇讛 讘诇砖讜谉 拽砖讛, 讚讛讬讬谞讜 "讞讬砖 诪讛专 专讜爪讬 讗诇 讛诪诇讱, 讜讗诇 转讗讞专讬 讗祝 专讙注 诇诇讘讜砖 讗转 讘讙讚讬 讛诪诇讻讜转 讗讜 诇砖讬诐 讗转 转讻砖讬讟讬讱 注诇讬讱, 讜讛讙讬讚讬 诇诪诇讱 讗转 讗砖专 讬讞砖讘讜 注诇讬讜 砖讜诪专讬 讛住祝, 讜讬讞拽讜专 讜讬讚专讜砖 讛讬讟讘 讜讗讝 讬诪爪讗 讻讬 讗诪转 讛讚讘专, 讜讘讝讛 转爪讬诇讬 讗转 讛诪诇讱". 讗讘诇 讛诪诇讻讛 讗住转专 诇讗 讛讬转讛 诪讘讜讛诇转 讻诇 讻讱, 讻讬 讗诪专讛: 诪讬 讬讜讚注 讗讜诇讬 砖讙讛 诪专讚讻讬 讘讝讛, 讻讬 砖讜诪专讬 讛住祝 诇讗 讬讞砖讘讜 讻诇 注讬拽专 诇讛转谞拽砖 讘讞讬讬 讛诪诇讱, 讜讻砖讬讞拽讜专 讛诪诇讱 讜讬诪爪讗 讻讬 砖诐 专注 讛讜爪讬讗 诪专讚讻讬 注诇 住专讬住讬 讛诪诇讱, 讛谞讛 转讞转 讻讘讜讚 讬诪爪讗 拽诇讜谉, 讻讬 讛诪诇讱 讬拽爪讜祝 注诇讬讛 讜注诇 诪专讚讻讬. 讜诪讬 讬讜讚注 诪讛 讬讙讝讜专 注诇讬讛诐. 讜诇讻谉 注砖转讛 讘讞讻诪讛, 讻讬 诇讘砖讛 诪诇讻讜转 讜转讘讗 讗诇 讛诪诇讱, 讜讚讬讘专讛 注诪讜 诪注谞讬谞讬诐 砖讜谞讬诐, 讜诇讘住讜祝 讗诪专讛 诇讜 讘诇砖讜谉 专讻讛. 讻讬 诪专讚讻讬 住讬驻专 诇讛, 砖谞砖诪注讜 讗诇讬讜 讚讘专讬诐 诪拽讜讟注讬诐 诪讚讘专讬 砖讜诪专讬 讛住祝, 讗砖专 讗讜诇讬 讬砖 诇讛讜讻讬讞 诪讛诐, 讻讬 讬讞砖讘讜 专注 注诇 讛诪诇讱. 讜诇讻谉 诇驻讬 讚注转讬 讟讜讘 讛讚讘专 诇讞拽讜专 讜诇讚专讜砖 讜诇讛讜爪讬讗 诇讗讜专 注谞讬谉 讝讛, 讻讬 讚讘专 讛谞讜讙注 讘讞讬讬 讛诪诇讱 讗讬谉 诇讛住转讬专 讗祝 讻讬 讗驻砖专 砖住专讬住讬 讛诪诇讱 谞拽讬讬诐. 讗讱 讙诐 讗谞讞谞讜 诇讗 讘砖谞讗转诐 谞讚讘专 讗转 讛讚讘专讬诐 讛讗诇讛. 讜讻讗砖专 讞拽专 讛诪诇讱 讗转 讛讚讘专 诪爪讗 讻讬 讗诪转 讛讬讛 讛讚讘专, 讻讬 讘拽砖讜 讛住专讬住讬诐 诇砖诇讜讞 讬讚 讘诪诇讱, 讜谞讙诪专 讚讬谞诐 诇诪讬转讛, 讜讛讚讘专 谞讻转讘 讘住' 讚讘专讬 讛讬诪讬诐, 讗讱 诇讗 谞注砖讛 砖讜诐 讬拽专 讜讙讚讜诇讛 诇诪专讚讻讬, 讘讗砖专 讻诇 讻讱 拽诇讬诐 讛讬讜 讛讚讘专讬诐 讛讗诇讛 讘注讬谞讬 诪专讚讻讬 注讚 讻讬 住讬驻专 讗讜转诐 诇讗住转专 讘诇砖讜谉 住驻拽 讜讘诪转讬谞讜转, 讜讚讬讜 诇诪专讚讻讬 砖诇讗 讬拽讘诇 注讜谞砖 讘注讚 拽诇讜转 讚注转讜. 讜讙诐 讘讚讘专讬 讛讬诪讬诐 讻转讘讜 砖诪专讚讻讬 住讬驻专 讛讚讘专讬诐 讘诇砖讜谉 专讻讛, 讜讗诐 讛讬讜 谞拽专讗讬诐 讛讚讘专讬诐 讻谉 讘讚讘专讬 讛讬诪讬诐 诇讗 讛讬讛 谞注砖讛 讙诐 讘住讜祝 讬拽专 讜讙讚讜诇讛 诇诪专讚讻讬 注诇 讝讛. 诇讻谉 讛讬讛 讛谞住 讻讬 砖诪砖讬 讬诪讞讜拽 讗转 讛住驻讜专 讘讚讘专讬 讛讬诪讬诐 砖讛讬讛 讘诇砖讜谉 专讻讛, 讜讙讘专讬讗诇 讻转讘 讗转 讛讚讘专 诪讞讚砖 讘诇砖讜谉 讛讙讚讛, 讜诇讻谉 爪讜讛 讛诪诇讱 诇注砖讜转 讬拽专 讜讙讚讜诇讛 诇诪专讚讻讬 注诇 讝讛.

